title: Comrades

text: "Comrades" kertoo Tolpuddlen marttyyreista, kuudesta brittiläisestä maatyöläisestä, jotka muodostavat ammattiyhdistyksen paremman palkan ja parempien työolojen ajamiseksi vuoden 1834 Dorsetin Tolpuddlessa. Heidät tuomitaan lähtemään seitsemäksi vuodeksi rangaistussiirtolaan Australian New South Walesiin.


title: Comrades

text: Trevor Howardille ja Dirk Bogardelle tarjottiin elokuvasta rooleja, mutta he kieltäytyivät niistä. "Comrades" on Imelda Stauntonin ensimmäinen elokuva.


title: Comrades

text: "Comradesilla" oli pitkä ja vaikea tuotanto. Vaikka Bill Douglasilla oli elokuvan käsikirjoitus valmiina jo vuonna 1980, meni kuusi vuotta ennen kuin elokuva saatiin valmiiksi. Syinä olivat ongelmat kuvauksissa, Douglasin perfektionismi ja hänen riitansa elokuvan alkuperäisen tuottajan, Ismail Merchantin, kanssa. Elokuva kuvattiin Englannissa Dorsetin Cerne Abbasin kylässä, Dorchesterin kaupungissa ja Tynehamin aavekaupungissa. Australiassa elokuvaa kuvattiin New South Walesin Broken Hillin kaupungissa ja Silvertonin pikkukylässä. Elokuvan tuotantoyhtiöinä olivat Skreba Films, National Film Finance Corporation, Film4 Productions, Curzon Film Distributors ja David Hannay Productions.


title: Comrades

text: "Comrades" sai ensi-iltansa Lontoon elokuvajuhlilla 15. marraskuuta 1986. Elokuva esitettiin myös helmikuussa 1987 Berliinin elokuvajuhlilla, jossa se oli ehdokkaana Kultaisen karhun saajaksi. "Comrades" julkaistiin Ison-Britannian elokuvateattereissa 23. elokuuta 1987. "Comrades" esitettiin Toronton elokuvajuhlilla 15. syyskuuta 1987, jonka jälkeen se sai ensi-iltansa Australiassa 12. marraskuuta 1987 ja Yhdysvaltain New Yorkissa 13. tammikuuta 1989.


title: Comrades

text: Lyhyen aikaa kestäneen teatterilevityksensä jälkeen elokuva julkaistiin VHS:nä vuonna 1989. "Comrades" unohdettiin, mutta yli 20 vuotta myöhemmin Bill Douglasin pieni mutta merkittävä tuotanto arvioitiin uudelleen, ja vuonna 2009 British Film Institute julkaisi elokuvan restauroidun version DVD:nä, jota seurasi Blu-ray-julkaisu vuonna 2012.


title: Eskil

text: Eskil on pohjoismainen miehen etunimi. Nimi merkitsee muinaisskandinaavisella kielellä "Jumalan kypärää". Nimen on tehnyt suosituksi Ruotsissa vuonna 1080 marttyyrinä kuollut Pyhä Eskil, englantilaissyntyinen lähetyssaarnaaja ja Södermanlandin piispa.


title: Eskil

text: Suomessa nimi Eskil on Väestörekisterikeskuksen tietojen mukaan annettu vuoden 2009 loppuun mennessä 800 henkilölle. Eskilin nimipäivä on suomenruotsalaisen kalenterin mukaan 12. kesäkuuta, piispa Eskilin muistopäivänä. Suomessa nimestä on yleisemmässä käytössä muunnos Esko, jonka nimipäivä on suomenkielisen kalenterin mukaan samana päivänä.


title: RN Generale Antonio Cantore

text: RN Generale Antonio Cantore () oli Italian kuninkaallisen laivaston toisessa maailmansodassa palvellut Generali-luokan hävittäjä.


title: RN Generale Antonio Cantore

text: Alus tilattiin Sestri Ponentesta Cantieri navali Oderolta. Sen köli laskettiin 10. marraskuuta 1919 ja alus laskettiin vesille 24. maaliskuuta 1921. Alus liitettiin laivastoon vielä samana vuonna 1. heinäkuuta.


title: RN Generale Antonio Cantore

text: Alus luokiteltiin 1. lokakuuta 1929 torpedoveneeksi (). Alus upotettiin 22. elokuuta 1942.


title: Yksin (Ankin albumi)

text:
Yksin on muusikko Ankin ensimmäinen soololevy. Sitä ennen hän oli esiintynyt ja levyttänyt folktriossa Anki, Bosse ja Robert.
Levyn musiikki on enimmäkseen amerikkalaista folkmusiikkia ja kotimaisia kansansävelmiä ja laulelmia. Levyn soitetuin laulu on "Ne kesäyöt", suomenkielinen versio Marianne Faithfullin edellisvuoden hitistä "Summer Nights".


title: Yksin (Ankin albumi)

text: Sovitukset Jörgen Petersen, paitsi 1-3 Martti Pokela.


title: Sateen jälkeen (Ankin albumi)

text: Sateen jälkeen on Ankin toinen soololevy. Ensimmäisen levyn folkpainotteisuus on väistynyt uuden kotimaisen jazz- ja laulelmamusiikin tieltä.


title: Sateen jälkeen (Ankin albumi)

text: Sovitukset Jörgen Petersen, paitsi 3, 4, 6 ja 7 Esa Pethman, 8 ja 9 Otto Donner.


title: Tampere Supercross

text:
Tampere Supercross on Tampereen Messu- ja Urheilukeskuksessa vuodesta 2012 lähtien järjestetty kansainvälinen Supercross -kilpailu, johon osallistuvat kotimaiset alan huippukuljettajat sekä kutsuttuja kuljettajia ulkomailta. Vuosina 2012 ja 2013 kilpailu oli samalla avoimen supercross SM-sarjan päätöskilpailu.
Sittemmin tapahtuma on vakiinnuttanut paikkansa kauden päätöstapahtumana motocross- ja endurokuljettajille, alan harrastajille ja kaupallisille toimijoille. Tapahtuman järjestelyistä ja markkinoinnista on alusta alkaen vastannut kaupallinen toimija.
Suomen Moottoriliiton alaisuudessa toimivan Tampere Motocross ry:n toimenkuvaan on kuulunut radan suunnittelu, rakentaminen ja kilpailuformaatin läpivienti. Radanrakennusmateriaalia eli tarkoin valikoitua ja puhdistettua savea ajetaan messukeskukseen sisälle kilpailua varten yli 300 rekkakuormallista. Radan ohessa halliin pystytetään mittavat äänentoisto-, valo- ja videojärjestelmät.


title: Tampere Supercross

text: Turvallisuussyistä ja yleisön viihtyvyyden takia Tampere Supercrossissa saa käyttää polttoaineena ainoastaan alkylaatti-bensiiniä.


Tampere Supercross


title: Tampere Supercross

text: Kilpailu sai alkunsa alkuvuodesta 2012 Helsingissä MP-messujen yhteydessä pidetyn kansainvälisen supercross-kilpailun jälkeen. Alettiin suunnitella supercross-kilpailua ja sen yhteyteen toteutettavaa Pohjoismaiden suurinta alan messutapahtumaa.


title: Tampere Supercross

text: Marraskuussa samana vuonna järjestetty kaksipäiväinen Tampere Supercross & OffroadExpo -tapahtumassa oli 9 000 katsojaa. Kilpailun väliajalla nähty Endurocross-mittelö keräsi myös paljon kiinnostusta osakseen. Kilpailijoina olivat mm. lajin erikoismiehet Matti Seistola ja Britti Jonny Walker. Yleisöäänestyksen kautta mukaan valitut Jussi Seljas ja Pauli "Pate" Mustajärvi keräsivät kiinnostusta lajia kohtaan, vaikka Paten esiintyminen myöhemmin peruttiinkin selkävaivojen takia.


title: Tampere Supercross

text: Molempina päivinä tapahtuman väliajalla nähtiin basehyppy, mitä sisätiloissa on koskaan tehty. Tampereen Messu-ja Urheilukeskuksen C-halli on korkeimmalta kohdaltaan vain noin 28 metriä korkea. Basehypyn suorittanut Antti Pendikäinen on tunnettu StuntFreaksTeamistä.


title: Tampere Supercross

text: Lauantaina järjestäjät joutuivat yleisökapasiteetin ylityttyä sulkemaan ovet ja lopettamaan lipunmyynnin jo alkuerien aikana. Hallin ulkopuolelle jäi satoja ihmisiä.


title: Tampere Supercross

text: OffroadExpo-näyttelyssä oli paljon yleisöä ja näytteilleasettajia oli 52.


title: Tampere Supercross

text: Harri Kullas ja amerikkalainen Weston Peick kamppailivat molempien iltojen finaaleissa. Molempien iltojen finaalit voitti kuitenkin Weston Peick, joka palkittiin Tampere Dominator -tittelillä. Rahapalkintojen lisäksi hänet palkittiin suomalaisvalmisteisella ja käsintehdyllä Amfisound sähkökitaralla. Samana viikonloppuna supercrossin Suomen mestaruuden 2012 varmisti itselleen Marko Kovalainen Lauantaina nähtiin myös onnettomuus , kun illan Last Change -erässä kaatunut Joonas Heimonen katkaisi reisi- ja solisluunsa.


title: Tampere Supercross

text: Ensimmäinen Tampere Supercross & OffroadExpo sai osakseen huomiota alan medioissa ulkomaita myöten. Kiitosta tuli etenkin Xracing-julkaisun tekemästä Huomioita Tampereelta -palstasta ja tapahtuma sai X-awards palkinnon kategoriassa vuoden kilpailu 2012.


title: Tampere Supercross

text: Suurin uudistus toisena toimintavuotena oli järjestää yhteisnäyttely X-Treme Car Show:n kanssa, jolloin Tampereen Messu- ja Urheilukeskuksen viidestä näyttelyhallista oli käytössä neljä suurinta. Lisäksi Tampere Supercross muuttui kolmepäiväiseksi, perinteisen SM-supercoss-kauden päätöskisan ollessa perjantaina ja lauantaina. Sunnuntai oli kilpailivat MXJ-luokan juniorikuljettajat.


title: Tampere Supercross

text: Itse kisa sai kiitosta kuljettajilta kokonaisuuden, maa-aineksen sekä show’n ja järjestelyiden parantuessa edellisvuodelta. Kilpailu kisan voitosta käytiin Suomen Harri Kullaksen, Ranskan Boris Maillardin ja Thomas Rametten sekä Tšekin Filip Neugebauerin kesken. Kullas kuitenkin voitti Tampere Dominator -tittelin ollen molempien iltojen yhteistuloksissa viikonlopun paras. Lisäksi Kullaksen voitto huomioitiin kansainvälisissä alan medioissa. Suomen Toni Eriksson varmisti itselleen Supercrossin Suomenmestaruuden jo perjantaina sijoittuen finaalin kuudenneksi. Eriksson loukkasi kätensä lauantaina vapaissa harjoituksissa eikä osallistunut illan kisaan.


title: Tampere Supercross

text: Tapahtuman väliajoilla nähtiin mm. 50cc minicross -kuljettajat sekä ATV eli mönkijäcrossin näytöslähtöjä.


title: Tampere Supercross

text: Messutapahtumaa oli laajennettu mönkijöillä ja moottorikelkoilla. Näytteilleasettajia messutapahtumassa oli 48.


title: Tampere Supercross

text: Sunnuntaina päivällä ja helpotetulla radalla ajetun MXJ-luokan supercross-kilpailun kaksi parasta olivat Jere Haavisto ja Miro Sihvonen


title: Tampere Supercross

text:
Talvella 2014 järjestävä seura Tammc ry ilmoitti jättävänsä kisan pois SM-sarjasta, joten kilpailu järjestettäisin KV eli kansainvälisenä kilpailuna. Tapahtuman järjestelyistä aiemmin vastannut yhtiö vetäytyi hankkeesta ja järjestelyorganisaatio vaihtui täysin yhtä henkilöä lukuun ottamatta.
KV-kilpailu järjestettiin jälleen kaksipäiväisenä ja uusitulla kilpailukaaviolla, joka käsitti mm. kaksi finaalistarttia illassa.
Muita uudistuksia tapahtumaan olivat mm. "Xracing on air" -livelähetykset tapahtumapaikalta kisaviikolla, lauantaina järjestetty MX-liigan gaalatapahtuma ja Freestyle Motocross -näytökset väliajalla. Mukana olivat FMX-kuskeista Ilkka Salo, Sebastian Westberg ja Joni Hynell Suomesta sekä Fredrik "Frog" Berggren Ruotsista.


title: Tampere Supercross

text: Supercross-kilpailu oli kovatasoinen Harri Kullaksen ja Ranskan Boris Maillardin kesken. Perjantain toisessa finaalissa saatiin nähdä draamaa, kun Harri Kullaksen epäiltiin oikaisseen pääsuoralle lähtevässä mutkassa. Protestia ei kuitenkaan tehty, ja Kullas voitti perjantain finaalit.


title: Tampere Supercross

text: Lauantaina nähtiin toisinto perjantailta, lopulta Kullas kuitenkin vei molemmat finaalit näytöstyyliin. Toisen finaalin yllätyksestä vastasi Ylöjärven Jere Haavisto neljännellä sijallaan.


title: Tampere Supercross

text: Xracing-nettijulkaisun "Huomioita Tampereelta" -palstalla tapahtuma keräsi kiitosta. Kiitosta saivat tapahtuman juontaja kaksikko Alex Way ja Rene Rannikko sekä kilpailun järjestelyt. Moitteita tuli mm. löyhästä aikataulutuksesta ja etenkin OffroadExpo-näyttelystä, jossa oli vähän näytteilleasettajia. Samaan aikaan Tampereella järjestetty KelkkaExpo eli Etelä-Suomen moottorikelkkamessut aiheuttivat näytteilleasettajien vähenemistä.


title: Tampere Supercross

text: Kolmas Tampere Supercross sai laajasti huomiota myös kansainvälisissä medioissa. Maailman suuri alan lehti amerikkalainen RacerX teki seitsemänsivuisen jutun Supercross legenda Jason Thomasin ja toimittaja Steve Matthesin retkestä Tampereelle. Eri nettijulkaisut kirjoittivat aiheesta.


title: Tampere Supercross

text: Tampere Supercross Girlsit esiintyivät näyttävässä kokoonpanossa. Mukana olivat Miss Suomi perintöprinsessa Maija Kerisalmi, Katariina Suunniitty, Anni Griinari, Neea Poutanen, Carola Isabella Miller, Valerie Veresiuc, Suvi Heino ja ruotsalainen Jennie Hallestam.


title: Tampere Supercross

text: Tulevaisuus


title: Tampere Supercross

text: Tapahtumasta on tullut vuosittainen, offroadmoottoripyöräilijöiden kaudenpäätöstapahtuma. Samassa yhteydessä järjestetään myös suomalaisen motocross liigan Gaalatapahtuma. Tampere Supercross kansainvälinen kilpailu ja OffroadExpo-messutapahtuma järjestetään jälleen 9.–10. marraskuuta 2018


title: Vielä pois

text: Vielä pois on Ankin kolmas soololevy. Sen nimikappale on käännös Paul Simonin laulusta "Homeward Bound", joka oli tullut tutuksi Simon & Garfunkelin esityksenä vuonna 1966. levyltä on jäänyt ikivihreäksi Ankin tulkinta Jacques Brelin laulelmasta "Ne me quitte pas" eli "Jos nyt menet pois".


title: Vielä pois

text: Sovitukset Jörgen Petersen, paitsi 3 ja 7: Seppo Paakkunainen, 4 ja 8: Pentti Lasanen, ja 10: Erkki Melakoski.


title: Sony Xperia Z

text: Sony Xperia Z on kosketusnäytöllinen korkeamman hintaluokan Android-älypuhelin. Laite on Sonyn sunnittelema ja valmistama.


title: Sony Xperia Z

text: Puhelin esiteltiin 2013 CES-messuilla ja sen myynti alkoi Japanissa 9. helmikuuta. Muualla sen myynti alkoi maaliskuun alussa. Laite on saanut IP55 ja IP57 luokitukset, eli se on pölyn, roiskeveden ja veteen upotuksen kestävä (30 minuuttia 1 metrin syvyydessä).


title: Sony Xperia Z

text: Kesäkuussa 2013 Sony esitteli laitteen phablet-version, Sony Xperia Z Ultran.


title: Idylli (albumi)

text: Idylli on Ankin neljäs soololevy. Anki laulaa levyllä 15 eri kielellä eri kielialueitten suosikkisävelmiä. Levy on julkaistu myös Saksassa nimellä "Anki" vuonna 1971 (Vogue Schallplatten, LDVS 17251). C-kasettijulkaisun nimi oli Anki laulaa 15 kielellä (Pso-c 7002).


title: Deokjeongin asema

text: Deokjeongin asema (, hanja 德亭驛, ) on metroasema Yangjussa, Etelä-Koreassa. Asema avattiin 25. heinäkuuta 1912 ja Soulin metron linja 1 aloitti 15. joulukuuta 2006.


title: San Domingon rauniokirkko

text: San Domingon rauniokirkko on goottilaisen kirkon raunio entisen San Domingon luostarin alueella Espanjan Galiciassa. Se on yksi kuudesta rakennuksesta jotka muodostavat Pontevedran museon. Luostari perustettiin vuonna 1283 mutta kirkon rakennustyöt alkoivat vasta 1383 ja jatkuivat 1400-luvun puolelle.


title: San Domingon rauniokirkko

text: Kirkko vauriotui brittiläisten joukkojen hyökätessä kaupunkiin vuonna 1719.


title: San Domingon rauniokirkko

text: Luostari suljettiin vuonna 1836. Sen tiloissa toimi sen jälkeen hullujenhuone, naisvankila ja saattohoitokoti. Rakennus rapistui vähitellen ja siitä otettiin materiaalia mm. katujen kiveämiseen.


title: Luominen (biologia)

text: Luominen eli (spontaani) abortti eli keskenmeno on nisäkkäillä tapahtuva tiineyden itsestään tapahtuva keskeytyminen, jolloin alkio tai sikiö poistuu kohdusta. Keskenmenossa syntyvä sikiö ei ole elinkelpoinen. Ihmislääketieteessä käytetään termiä keskenmeno.


title: Luominen (biologia)

text: Eräs useilla kotieläinlajeilla luomisia aiheuttava sairaus on luomistauti eli bruselloosi.


title: San Cibrao de Lasin linnavuori

text: San Cibrao de Lasin linnavuori on arkeologinen kohde Espanjan Galiciassa. Se ei ole ollut yksittäinen linna vaan kokonainen linnoitettu kaupunki. Paikka on ollut asuttuna noin 200-luvulta eaa. 200-luvulle jaa., ja se kukoisti ensimmäisellä vuosisadalla eli samaan aikaan kun roomalaiset hallitsivat Galiciaa.


title: San Cibrao de Lasin linnavuori

text: Raunio sijaitsee 473 metriä korkealla kukkulalla ja kattaa 384 metriä pitkän ja 314 metriä leveän alueen. Toisin kuin muissa alueen linnavuorissa, rakennuksissa on paljon suoria seiniä ja vähemmän pyöreitä muotoja.


title: Carlo Betocchi

text: Carlo Betocchi (1899–1986) oli italialainen runoilija. Betocchi oli 1900-luvun tärkein italiankielinen katolinen runoilija. Häneltä on suomennettu "Vanhenemisen päiväkirja ja muita runoja. Diarietto invecchiando."


title: Harry Carney

text: Harry Carney (1910–1974) oli yhdysvaltalainen baritonisaksofonisti. Vuodesta 1927 elämänsä loppuun asti hän soitti Duke Ellingtonin orkesterissa. Hän oli jazzin ensimmäinen merkittävä barytonisaksofonisti. Hänen jyhkeä soittonsa antoi leimaa Ellingtonin orkesterin saksofonisektiolle.


title: Uinnin maailmanmestaruuskilpailut 2015

text: Vuoden 2015 uintilajien maailmanmestaruuskilpailut järjestettiin Kazanissa, Venäjällä 24. heinäkuuta – 9. elokuuta.


title: Uinnin maailmanmestaruuskilpailut 2015

text: Isäntämaa


title: Hillervo (etunimi)

text: Hillervo on suomalainen naisen etunimi. Suomen Kansan Vanhoissa Runoissa Hillervo on haltiatar, joka asuu koskissa, puroissa ja lähteissä. H. A. Reinholm ehdotti sitä etunimeksi vuonna 1879. Hillervolla oli Suomessa nimipäivä 30. tammikuuta vuosina 1929–1949. Hillervo-nimeä annettiin varsinkin 1920- ja 1930-luvulla.


title: Glee: The Music, Volume 5

text: Glee: The Music, Volume 5 on kuudes albumi FOXin televisiosarjasta Glee, jota esittää suomessa AVA, Sub ja Kutonen. Se sisältää cover-versioita toisen tuotantokauden kappaleista sekä kaksi alkuperäistä kappaletta, "Get It Right" ja "Loser Like Me". Albumi julkaistiin 8. maaliskuuta 2011.


title: Glee: The Music, Volume 5

text: Allmusicin Andrew Leahey antoi albumille arvosanan 2.5/5, ylistäen ensimmäistä kappaletta "Thriller / Heads Will Roll", sekä Paltrowin esityksiä. Hänen mielestään Gleen perinteinen sekoitus pop- ja näytelmämusiikkia oli tällä kertaa yksitoikkoinen, vaikka albumi sisältääkin kaksi alkuperäistä kappaletta. "Rolling Stonen" Jody Rosen antoi kappaleelle "Loser Like Me" arvosanan 4/5, ja hänen mielestään sen sanoma liittyi hyvin sarjan teemaan. Albumi debytoi Yhdysvaltain albumilistan kolmannella sijalla ja myi 90,000 kopiota. Uudessa-Seelannissa se debytoi albumilistan 35. sijalle ja nousi 3. sijalle toisella myyntiviikolla. Australiassa albumi pääsi ensimmäiselle sijalle, ollen sarjan toinen kärkipaikan saanut albumi seuraten albumia "". Albumi debytoi Kanadan albumilistan kolmannella sijalla ja myi 5,700 kopiota toisella myyntiviikolla. Irlannissa kappale pääsi albumilistan 5. sijalle.


title: Matthew Peca

text: Matthew Peca (s. 27. huhtikuuta 1993) on kanadalainen jääkiekkoilija, joka pelaa Tampa Bay Lightningin organisaatiossa. Hän on Tampa Bayn seitsemännen kierroksen varaus .


title: Matthew Peca

text: 1. huhtikuuta 2015 Peca siirtyi kahden vuoden tulokassopimuksella hänet varanneeseen Tampa Bay Lightningiin.


title: Doctor Strange

text: Doctor Strange on vuonna 2016 ensi-iltansa saanut yhdysvaltalainen supersankarielokuva, joka perustuu Marvel Comicsin sarjakuvahahmoon Tohtori Outo. Se on Marvel Cinematic Universen (MCU) neljästoista elokuva. Elokuvan ohjasi Scott Derrickson, joka myös käsikirjoitti sen yhdessä C. Robert Cargillin kanssa Jon Spaihtsin kanssa laaditun tarinan pohjalta. Pääosissa ovat Benedict Cumberbatch, Chiwetel Ejiofor, Rachel McAdams, Benedict Wong, Michael Stuhlbarg, Benjamin Bratt, Scott Adkins, Mads Mikkelsen ja Tilda Swinton. Elokuvassa neurokirurgi Stephen Strange alkaa opiskella mystisen magian käyttöä Muinaisen opettamana menetettyään käsiensä täyden toimintakyvyn auto-onnettomuudessa.


title: Doctor Strange

text: Useita versioita elokuvasta on työstetty jo 1980-luvulta asti, kunnes Paramount Pictures osti oikeudet Marvel Studiosille huhtikuussa 2005. Thomas Dean Donnelly ja Joshua Oppenheimer kutsuttiin kesäkuussa 2010 neuvotteluihin elokuvan käsikirjoittamisesta. Kesäkuussa 2014, Derrickson palkattiin elokuvan ohjaajaksi. Cumberbatch valittiin nimikkorooliin joulukuussa 2014, ja samaan aikaan Spaihtsin vahvistettiin tekevän uusi käsikirjoitus, Cargillin ja Derricksonin osallistuessa myöhemmin myös käsikirjoittamiseen. Elokuvan kuvaukset alkoivat marraskuussa 2015 Nepalissa ja päättyivät New Yorkissa huhtikuussa 2016.


title: Doctor Strange

text: "Doctor Strange" sai maailmanensi-iltansa Hongkongissa 13. lokakuuta 2016. Elokuvateattereihin se ilmestyi Suomessa 26. lokakuuta 2016 ja Yhdysvalloissa 4. marraskuuta 2016. Elokuva tuotti maailmanlaajuisesti yli 677 miljoonaa dollaria ja sai myönteisen vastaanoton; kriitikot ylistivät elokuvan visuaalisuutta ja näyttelijöiden roolisuoritusta, mutta kritisoivat päähenkilön alkuperätarinaa. Elokuva sai myös Oscar-ehdokkuuden vuoden 2017 gaalassa parhaista erikoistehosteista. Elokuvalle on suunnitteilla jatko-osa ja Derrickson on sitoutunut palaamaan ohjaajaksi.


title: Doctor Strange

text: Kathmandussa velho nimeltä Kaecilius ja hänen johtamansa kiihkoilijat hyökkäävät Kamar-Tajin luostariin, tappavat sen kirjastonhoitajan ja repivät sivuja Cagliostron kirjasta, jonka rituaalit Muinainen, yliluonnollisen pitkään elänyt ylin velho, oli ankarasti kieltänyt. Muinainen yrittää estää entisten oppilaidensa aikeet, mutta Kaecilius ja neljä kiihkoilijaa onnistuvat pakenemaan kirjansivut mukanaan.


title: Doctor Strange

text: Stephen Strange, varakas ja ylimielinen neurokirurgi, päätyy auto-onnettomuuteen, joka murskaa hänen kätensä. Vaikka hänen entinen tyttöystävänsä ja työtoverinsa Christine Palmer yrittää saada hänet menemään elämässään eteenpäin, Strange haaskaa omaisuutensa useisiin kokeellisiin leikkauksiin saadakseen kätensä parannettua. Kuultuaan selkäydinvauriosta mystisesti parantuneen Jonathan Pangbornin tarinan, Strange lähtee Kathmanduun etsimään Kamar-Tajia, jonne yksi Muinaisen oppilaista, Mordo, johdattaa hänet. Muinainen näyttää voimansa Strangelle ja paljastaa tälle muiden ulottuvuuksien kuten astraali- ja peiliulottuvuuksien olemassaolon. Strange pyytää jäädä oppilaaksi, mihin Muinainen lopulta suostuu, vaikka tämä muistuttaakin häntä Kaeciliuksesta.


title: Doctor Strange

text: Strange alkaa opiskella mystisen magian käyttöä Muinaisen ja Mordon opettamana sekä lainaamalla muinaisia kirjoja uudelta kirjastonhoitajalta Wongilta. Hän saa tietää, että Maata suojelee loitsu, jota pitää yllä kolme pyhäkköä, jotka sijaitsevat New Yorkissa, Lontoossa ja Hongkongissa. Velhojen tehtävä oli suojella pyhäköitä, vaikka Pangborn hylkäsi velvollisuutensa palatakseen vanhaan elämäänsä. Strange joutuu valitsemaan käsiensä ja maailman suojelemisen välillä. Hän edistyy nopeasti opinnoissaan seuraavien kuukausien aikana, mutta lukee myös salaa Cagliostron kirjan kielletyjä kirjoituksia ja opettelee niiden avulla käyttämään Agamotton silmäksi kutsuttua medaljonkia. Saatuaan tämän selville, Mordo ja Wong varoittavat medaljongin voimien rikkovan luonnonlakeja ja vertaavat Strangen tiedonjanoa Kaeciliukseen, joka aloitettuaan omat opintonsa perheensä kuoleman jälkeen oli ottanut tavoitteekseen tehdä kaikista kuolemattomia.


title: Doctor Strange

text: Kaecilius ja kiihkoilijat alkavat käyttää varastamiaan kirjansivuja ottaakseen yhteyden Dormammuun, joka hallitsee Pimeyden ulottuvuutta, missä aikaa ei ole olemassa ja kaikki on ikuista. He tuhoavat Lontoon pyhäkön ja Strange päätyy vahingossa New Yorkin pyhäkköön. Kaecilius hyökkää seuraavaksi sinne, mutta Strange pidättelee heitä Levitaatioviitan avulla, kunnes Mordo ja Muinainen saapuvat. Mutta Kaeciliuksen paljastettua Strangelle Muinaisen pidentäneen elinaikaansa Pimeyden ulottuvuuden voimilla, Strange ja Mordo alkavat menettää uskonsa opettajaansa. Kaecilius haavoittaa Muinaista ja pakenee Hongkongiin. Strange vie hänet sairaalaan, mutta Muinainen valitsee kuoleman ja rohkaisee Strangea rikkomaan joskus sääntöjä tasapainoittaakseen Mordon järkkymättömyyden. Strange ja Mordo saapuvat Hongkongiin, missä kiihkoilijat olivat tappaneet Wongin, tuhonneet pyhäkön ja päästäneet Pimeyden ulottuvuuden voiman valtaamaan Maata. Strange kuitenkin käyttää Agamotton silmää peruakseen Wongin kuoleman ja pyhäkön tuhoutumisen. Lopulta hän matkaa Pimeyden ulottuvuuteen ja vangitsee itsensä sekä Dormammun ikuiseen aikasilmukkaan. Yritettyään tappaa Strangen turhaan useita kertoja, Dormammu suostuu lopulta Strangen vaatimuksiin jättää Maa rauhaan ja vie Kaeciliuksen sekä kiihkoilijat mukanaan, jotta aikasilmukka poistuisi.


title: Doctor Strange

text:
Pettyneenä siihen, että Strange oli Muinaisen tavoin rikkonut luonnonlakeja, Mordo lähtee Kamar-Tajista. Strange puolestaan palauttaa Agamotton silmän, jonka voimanlähteen Wong kertoo olevan yksi Ikuisuuskivistä, ja asettuu asumaan New Yorkin pyhäkköön jatkaakseen opintojaan. Lopputekstien välissä näytetyssä kohtauksessa Strange saa vieraakseen Thorin, joka oli tuonut Lokin Maahan etsiäkseen isänsä Odinin. Lopputekstien jälkeisessä kohtauksessa Mordo vierailee Pangbornin luona ja poistaa tältä kävelemiseen käytetyn voiman, sanoen Maassa olevan ”liian monta velhoa”.
Cumberbatch teki myös kasvojen liikkeenkaappauksen Dormammulle.


title: Doctor Strange

text: Elokuvaversio Tohtori Oudosta oli alun perin esituotannossa jo vuonna 1986, kun Bob Gale oli tehnyt sille käsikirjoituksen, mutta sitä ei koskaan toteutettu. Savoy Pictures osti oikeudet ja palkkasi vuonna 1992 Wes Cravenin kirjoittamaan ja ohjaamaan uuden Tohtori Outo -elokuvan, jonka ensi-ilta oli suunniteltu vuodelle 1994. Savoyn ajauduttua konkurssiin Columbia Pictures osti hahmon elokuvaoikeudet ja palkkasi David S. Goyerin tekemään uuden käsikirjoituksen vuonna 1995. Pian tämän jälkeen Goyerin korvasivat Jeff Welch ja Michael France ennen kuin Columbia luopui projektista vuonna 2000, huolimatta ohjaajien Chuck Russell ja Stephen Norrington kiinnostuksesta. Dimension Films otti projektin vastuulleen ja toi Goyerin takaisin sekä käsikirjoittajaksi että ohjaajaksi, mutta Miramax Films osti elokuvaoikeudet Dimensionilta vuonna 2001, ja Goyer vetäytyi projektista muiden velvoitteidensa myötä. Vaikka tuotanto pysähtyi, Marvel julkisti vuonna 2003 aikovansa julkaista elokuvan vuonna 2005, vaikka seuraavan vuoteen mennessä ei saatu aikaan tarpeeksi tyydyttävää käsikirjoitusta. Tuottaja Avi Arad ilmaisi halunsa etsiä merkittävän A-luokan käsikirjoittajan tekemään käsikirjoituksen uudestaan. Paramount Pictures osti oikeudet Miramaxilta huhtikuussa 2005 ja harkitsi "Doctor Strangen" tekemistä joko 165 tai 50 miljoonan dollarin budjetilla. Guillermo del Toro kiinnitettiin ohjaajaksi helmikuussa 2008, ja Neil Gaimania kaaviltiin elokuvan toiseksi käsikirjoittajaksi. Elokuvasovitusta ei kuitenkaan lopulta toteutettu.


title: Doctor Strange

text: Kesäkuussa 2010 Marvel Studios palkkasi Thomas Dean Donnellyn ja Joshua Oppenheimerin tekemään uuden käsikirjoituksen "Doctor Strangelle". Tammikuussa 2013 Marvel Studiosin johtaja Kevin Feige vahvisti Tohtori Oudon tulevan esiintymään jossakin muodossa Marvel Cinematic Universen ”kolmannessa vaiheessa”. Toukokuussa 2013 Feige vahvisti Marvel Studiosin aloittaneen Tohtori Oudosta tehtävän elokuvan kehittämisen. Helmikuussa 2014 The Hollywood Reporter raportoi Marvelin harkitsevan elokuvan ohjaajaksi Mark Andrewsia, Jonathan Levinea, Nikolaj Arcelia ja Dean Israelitea, sekä Jonathan Aibelia ja Glenn Bergeriä käsikirjoittajiksi. Kesäkuussa 2014 Scott Derrickson palkattiin ohjaajaksi. Paljastettiin myös, että Donnelly ja Oppenheimer olivat yhä kiinnitettyinä käsikirjoittajiksi. Jon Spaihts osallistui heinäkuussa neuvotteluihin uudeksi käsikirjoittajaksi. 20. kesäkuuta 2014 Feige ilmoitti Barcelonan CineEuropessa, että kuvausten olisi tarkoitus alkaa kevään 2015 alussa. Joulukuussa 2014 Marvel vahvisti Benedict Cumberbatchin tulevan näyttelemään elokuvan nimikkohahmoa. Elokuvan kuvausten alkamisajan ilmoitettiin siirtyneen marraskuuhun 2015, ja ensi-illan on kaavailtu olevan 4. marraskuuta 2016.


title: Doctor Strange

text: Tilda Swinton on ollut neuvotteluissa Muinaisen rooliin ja Chiwetel Ejiofor Paroni Mordon rooliin. Heinäkuussa Swinton ilmoitti neuvottelujen päättyneen ja että hän todella on Muinaisen roolissa. Saman kuukauden aikana Rachel McAdams vahvisti todeksi huhut, joiden mukaan hän on neuvotteluissa elokuvan naispääosaan. Elokuussa järjestetyssä D23-näyttelyssä Marvel vahvisti virallisesti sekä Swintonin että Ejioforin roolit elokuvaan, ja syyskuussa The Wrap ilmoitti McAdamsin liittyneen myös virallisesti elokuvan näyttelijäkaartiin, mutta hahmon nimeä ei vielä paljastettu. Marraskuun 2015 alussa Michael Stuhlbarg osallistui neuvotteluihin esiintymisestä Strangen kollegan Nicodemus Westin roolissa.


title: Doctor Strange

text: Kuvaukset alkoivat Kathmandussa 4. marraskuuta 2015. Saman kuukauden aikana The Wrap raportoi Amy Landeckerin ja Scott Adkinsin liittyneen elokuvan näyttelijäkaartiin. Tuotanto siirtyi 11. marraskuuta Yhdistyneeseen kuningaskuntaan Longcross Studiosille vuoden 2016 alkuun asti. Tuotannon odotetaan sijoittuvan myöhemmin myös Pinewood-Sheppertonin studiolle. 24. marraskuuta julkaistussa tiedotteessa Marvel vahvisti paitsi Stuhlbargin, myös Mads Mikkelsenin esiintyvän elokuvassa.


title: Doctor Strange

text: Joulukuussa 2015 C. Robert Cargill paljasti olleensa mukana elokuvan käsikirjoittamisessa. Seuraavan kuukauden aikana Benedict Wong valittiin näyttelemään Wongia. Helmikuussa kuvaukset sijoittuivat Lontoon kaduille, joiden tarkoituksena oli jäljitellä New Yorkia, ennen kuin tuotanto siirtyi New Yorkin Flatiron Districtille huhtikuun alussa. Kuvausten odotettiin sijoittuvan myös Hongkongiin. Kuvaukset päättyivät 3. huhtikuuta 2016.


title: Doctor Strange

text: Huhtikuussa 2016 Derrickson paljasti Gunnin tehneen muistiinpanoja käsikirjoitukseen tavallisten MCU:n ohjaajien välisten keskustelujen ulkopuolella. Kesäkuussa 2016, Diamond Select Toys pitäessä lehdistötilaisuuden "Doctor Strangen" Marvel Minimates -leluista paljasti Mikkelsenin näyttelemän hahmon olevan Kaecilius ja McAdamsin hahmon olevan Christine Palmer. Kaeciliuksen nimi vahvistettiin kuukausi myöhemmin virallisessa esiosasarjakuvassa, ja McAdamsin hahmo vahvistettiin vuoden 2016 San Diego Comic-Con Internationalissa. Lisäksi Derrickson kommentoi San Diegon Comic-Conissa, että siinä missä varhaiset Tohtori Outo -sarjakuvat ”avasivat Marvel-sarjakuvauniversumista osaksi Marvel-multiversumin”, elokuva ”olisi alku Marvelin elokuvamultiversumille. Se toimii samalla tavalla kuin sarjakuva. Vaikka se oli outo poikkeama sarjakuvissa, luulen, että se oli niiden keskeinen tekijä. Siitä juontui uusia tarinoita vuosikymmeniksi ja tämä elokuva tekee saman asian.” Derrickson lisäsi myös, että oli vielä "muutama pikakuvaus" tehtävän elokuvalle ”logiikan selventämiseksi”. Benjamin Brattin paljastettiin näyttelevän elokuvassa.


title: Doctor Strange

text: Elokuvan 3D-tekniikkaa koskien Feige totesi: ”Joskus 3D on työkalu... toinen hiekkalaatikon lelu, jossa [ohjaajat] voivat esitellä elokuvan, sitten on kertoja, joilla... se toimii tarinankertomisena niin, että se kehittää se tarinankerromista. [Se] tulee varmasti pätemään "Doctor Strangen" kanssa. Ja toivottavasti auttaa taivuttamaan ihmismieltä muunkin kun vain litteän ruudun kera.” Elokuvan visuaalisista efekteistä vastaavat Luma Pictures ja Industrial Light & Magic.


title: Doctor Strange

text: Syyskuussa 2016, Stan Lee ilmoitti tekevänsä elokuvassa cameoesiintymisen.


title: Doctor Strange

text: Toukokuussa 2016 Michael Giacchino vahvisti tekevänsä elokuvan sävellykset.


title: Doctor Strange

text: "Doctor Strange" sai ensiesityksensä Hongkongissa 13. lokakuuta 2016, ja Hollywoodin Grauman’s Chinese Theatressa 20. lokakuuta 2016. Britanniassa elokuva sai ensi-iltansa 25. lokakuuta 2016, Suomessa 26. lokakuuta 2016 ja Yhdysvalloissa 4. marraskuuta 2016.


title: Doctor Strange

text: Huhtikuussa 2016 elokuvan käsikirjoittajiin kuuluva Cargill totesi Marvelin tuntevan, että jotkut ideoista, joita hän ja Derrickson alun perin kaavailivat korostivat liikaa hahmoon liittyviä ”outoja asioita”, joita lisätä hahmon alkuperätarinaan, mutta kertoi pitävänsä niistä kiinni tulevia elokuvia varten. Lokakuussa 2016 Derrickson vahvisti, että hänellä oli suunnitelmia jatko-osan suhteen, sanomalla ”Rakastan hahmoa, rakastan visuaalisia mahdollisuuksia, ja tunnen sarjakuvat niin hyvin - [ensimmäinen elokuva on] pintaraapaisu. On paljon asioita, joissa voi edetä.” Cumberbatch ilmoitti hänen sopimukseensa kuului vielä yksi "Doctor Strange" -sooloelokuva. Derrickson selitti, että hän oli kiinnostunut käyttämään Painajaista hahmona elokuvassa sekä konseptia siitä, että ”painajaiset itse olisivat ulottuvuus”, mutta sanoi että ”on hieman monimutkainen idea esteltäväksi” monien muiden ensimmäisen elokuvan elementtien ohella, joten se toimisi paremmin mahdollisessa jatko-osassa. Lisäksi hän ilmaisi halunsa antaa ensimmäisessä elokuvassa vain pienissä rooleissa esiintyneille Jonathan Pangbornille ja Hamirille jatko-osassa merkittävämmän roolin ja selitti ”pysyvänsä silmukassa” siitä miten Tohtori Outoa käytetään "Avengers"-elokuvissa, koska oli läheisiss väleissä Feigen sekä muihin MCU:n ohjaajiin kuuluvan Joe Russon kanssa. Spaihts ilmaisi myös halunsa laittaa Clea esiintymään jatko-osassa. Huhtikuussa 2017 raportoitiin, että Derrickson palaisi mahdollisen jatko-osan ohjaajaksi heti kun olisi vienyt loppuun osallisuutensa televisiosarjan "Locke & Key" parissa. Vaikka asiasta ei ollut virallisesti tiedotettu, Wong sanoi lokakuussa 2018 uskovansa kuvausten alkavan ennen vuoden loppua. Joulukuussa 2018 Scott Derrickson oli viimeistellyt sopimuksensa "Doctor Strangen" jatko-osan ohjaamisesta. Lisäksi vahvistettiin Cumberbatchin, McAdamsin ja Wongin paluut rooleihinsa ja kuvaukset pyritään aloittamaan vuoden 2020 alussa.


title: Fuyang

text: Fuyang (, pinyin: Fùyáng Shì) on prefektuuritason kaupunki Kiinan Anhuin maakunnan luoteisosassa. Kaupunki sijaitsee linnuntietä noin 180 kilometriä maakunnan pääkaupunki Hefeistä luoteeseen. Prefektuurin pinta-ala on 9 979 neliökilometriä ja väkiluku 7,60 miljoonaa (2010).


title: Fuyang

text:
Prefektuuri rajoittuu pohjoisessa Zhoukoun ja Bozhoun, idässä Huainanin, etelässä Lu’anin, etelässä
Xinyungin ja lännessä Zhumadianin prefektuuritason kaupunkeihin.


title: Fuyang

text: Piirikuntatasolla prefektuuri jaetaan kolmeen kaupunkipiiriin (Yingzhou, Yingdong, Yingquan), yhteen piirikuntatason kaupunkiin (Jieshou) ja neljään piirikuntaan (Linquan, Taihe, Funan ja Yingshang).


title: Adam Wilcox

text: Adam Wilcox (s. 26. marraskuuta 1992) on yhdysvaltalainen jääkiekkomaalivahti, joka pelaa NHL-seura Florida Panthersin organisaatiossa. Hän on Tampa Bay Lightningin kuudennen kierroksen varaus .


title: Adam Wilcox

text: 1. huhtikuuta 2015 Wilcox ja Tampa Bay Lightning solmivat kahden vuoden tulokassopimuksen. Wilcox pelasi loppukauden 2014–2015 Syracuse Crunchissa.


title: Suomen alle 20-vuotiaiden koripallomaajoukkue

text: Suomen alle 20-vuotiaiden miesten koripallomaajoukkue edustaa Suomea koripallon alle 20-vuotiaiden miesten maaotteluissa. Vuonna 2016 joukkueen päävalmentaja oli Anton Mirolybov.


text: Ennen vuotta 2015 joukkue ei ollut pelannut A-divisioonassa vaan karsiutui karsintakierroksilla tai pelasi B-divisioonassa. Vuonna 2015 joukkue voitti ensimmäisenä Suomen nuorten koripallomaajoukkueena B-divisioonan ja nousi A-divisioonaan. Joukkueessa pelasivat tuolloin muun muassa turnauksen arvokkaimmaksi pelaajaksi nimetty Anton Odabasi, tähdistöviisikkoon nimetty Alexander Madsen ja syöttökuningas Tuomas Hirvonen.


text: Vuoden 2016 EM-turnaus järjestettiin Suomessa. Suomi voitti alkulohkossaan monituhatpäisen yleisön edessä lajin suurmaat Ranskan ja Espanjan, joista jälkimmäinen voitti EM-kultaa. Sijoitusotteluissa Suomi kuitenkin hävisi ratkaisseet ottelut ja putosi B-divisioonaan. Suomen paras pelaaja turnauksessa oli myös sen tähdistöviisikkoon valittu ja korikuninkuuden voittanut Lauri Markkanen.


text: Pohjoismaiden mestaruuskilpailuissa Suomi on yltänyt mitalisijoille useampaan otteeseen.


text:
Alle 20-vuotiaiden, ja kaikkien Suomen maajoukkueiden, yksittäisen ottelun piste-ennätys syntyi vuonna 2013, kun Topias Palmi heitti B-divisioonan ottelussa Luxemburgia vastaan 60 pistettä.
Vuoden 2016 EM-kilpailujen kokoonpano.


title: Anqing

text: Anqing (, pinyin: Ānqìng Shì) on prefektuuritason kaupunki Kiinan Anhuin maakunnan lounaisosassa, Jangtsejoen pohjoisrannalla. Kaupungin keskusta sijaitsee linnuntietä 143 kilometriä maakunnan pääkaupunki Hefeistä etelään. Prefektuurin pinta-ala on 15 317 neliökilometriä ja väkiluku 5,31 miljoonaa (2010).


title: Anqing

text: Prefektuuri rajoittuu pohjoisessa Lu’anin ja Hefein, idässä Wuhun ja Tonglingin, etelässä Chizhoun ja Jiujiangin sekä lännessä Huanggangin prefektuuritason kaupunkiin.


title: Anqing

text: Piirikuntatasolla prefektuuri jaetaan yhteentoista piirikuntatason osaan: kolmeen kaupunkipiiriin (Daguan, Yingjiang ja Yixiu), piirikuntatason kaupunkiin Tongcheng ja seitsemään piirikuntaan (Huaining, Qianshan, Susong, Taihu, Wangjiang, Yuexi ja Zongyang).


title: Bernhard Otto Widnäs

text: Bernhard Otto Widnäs (25. toukokuuta 1869 Kokkola – 17. syyskuuta 1950 Helsinki) oli suomalainen kenraalimajuri ja Vaasan sekä Uudenmaan läänin kuvernööri.


title: Bernhard Otto Widnäs

text: Widnäsin vanhemmat olivat tilanomistaja Anders Widnäs ja Brita Gabrielsdotter Widnäs. Hän kävi Haminan kadettikoulun ja siirtyi vuonna 1890 kornettina palvelemaan Henkivartioväen ratsastavaan krenatöörirykmenttiin. Widnäs kävi Nikolain yleisesikunta-akatemian kurssin 1893–1895 ja Pietarin arkeologisen instituutin kurssin 1900–1902. Widnäs oli Paavalin sotilasoppilaitoksessa luokkientarkastajan apulaisena vuodesta 1906 alkaen ja hän toimi siellä myös taktiikan ja sotahistorian opettajana 1907–1910.


title: Bernhard Otto Widnäs

text: Widnäs oli Vaasan läänin kuvernöörinä 1910–1913 ja Uudenmaan läänin kuvernöörinä 1913–1917. Tämän jälkeen hän toimi vuonna 1908 perustetussa Haminan kadettikoulusta valmistuneiden upseerien muodostamassa Suomen Kadettiklubissa ja oli viimeksi klubin arkistonhoitajana 1936–1950. Hän sai klubin kultaisen ansiomerkn 1949.


title: Bernhard Otto Widnäs

text: Widnäs kirjoitti artikkeleita taktiikasta ja sotahistoriasta, tutkien erityisesti Venäjän ratsuväen historiaa. Hänestä tuli Venäjän Sotahistoriallisen Seuran jäsen 1908.


title: Bernhard Otto Widnäs

text: Widnäs ylennettiin aliratsumestariksi 1897, ratsumestariksi 1904, everstiksi 1906 ja kenraalimajuriksi 1911. Hän oli naimisissa 1897–1928 Vera Ivanovna Mihailovan (1873–1928) kanssa, jonka isä oli kenraalimajuri Ivan Mihailov. Perheen tyttärestä Karin Widnäsistä (s. 1898) tuli keuhkosairauksiin erikoistunut lääketieteen ja kirurgian tohtori.


title: Ryan Potulny

text: Ryan Potulny (s. 5. syyskuuta 1984 Grand Forks, Pohjois-Dakota, Yhdysvallat) on yhdysvaltalainen jääkiekkoilija, joka pelaa Itävallan Erste Bank Eishockey Ligan EHC Linzissä. Hän on pelipaikaltaan keskushyökkääjä, mutta osaa pelata myös laidassa. Hän on aiemmin pelannut NHL:ssä yhteensä 126 runkosarjaottelua tehopistein 22+27=49 ja keräten 54 jäähyminuuttia.


title: Ryan Potulny

text: Potulny kävi high schoolin kotikaupungissaan Grand Forksissa Red River High Schoolissa. Spokane Chiefs varasi hänet 148. pelaajana WHL:n varaustilaisuudessa 2000, mutta Potulny ei kuitenkaan koskaan siirtynyt CHL:ään. Hän siirtyi kaudeksi 2001–2002 USHL-junioriliigan Lincoln Starsiin, jonka toiseksi paras pistemies Potulny oli Dirk Southernin jälkeen tehoilla 23+34=57. Kaudella 2002–2003 hän voitti koko USHL:n pistepörssin ja jakoi syöttöpörssin voiton Sioux City Musketeersin Brandon Polichin jälkeen. Potulny sijoittui myös liigan maalipörssissä toiseksi edellään vain Waterloo Black Hawksin Joe Pavelski sekä lukemalla +32 tehotilastossa toiseksi edellään vain Sioux City Musketeersin Justin Fletcher. Hän voitti myös kevään 2003 pudotuspelien piste- ja syöttöpörssin tehoilla 6+11=17. Potulny voitti kauden päätteeksi Clark Cupin. Hänet valittiin kauden päätteeksi USHL:n vuoden pelaajaksi, vuoden hyökkääjäksi, ensimmäiseen tähdistökentälliseen ja USA Hockey palkitsi Potulnyn Dave Tyler Junior Player of the Year Awardilla.


title: Ryan Potulny

text: Philadelphia Flyers varasi Potulnyn kolmannella kierroksella 87. pelaajana . Vuosina 2003–2006 hän kävi Minnesotan yliopistoa. Potulny pelasi ensimmäisellä yliopistokaudellaan 2003–2004 vain 14 ottelua marraskuussa 2003 tulleen polvivamman vuoksi. Hän voitti kauden päätteeksi WCHA:n mestaruuden.


title: Ryan Potulny

text: Kaudella 2004–2005 Potulny jakoi 24 osumallaan Minnesotan sisäisen maalipörssin voiton Danny Irmenin kanssa ja he sijoittui WCHA:n maalipörssissä neljänneksi. Hän oli myös 41 tehopisteellään joukkueensa kolmanneksi paras pistemies. Potulny valittiin kauden päätteeksi WCHA:n kolmanteen tähdistökentälliseen. Kaudella 2005–2006 hän voitti koko liigan piste- ja maalipörssin tehoilla 38+25=63. Potulny valittiin kauden päätteeksi WCHA:n ensimmäiseen tähdistökentälliseen ja lopputurnauksen tähdistökentälliseen. Hän oli myös ehdokkaana koko NCAA:n vuoden yliopistopelaajalle myönnettävän Hobey Baker Awardin voittajaksi, mutta palkinto meni lopulta Denverin yliopiston Matt Carlelle.


title: Ryan Potulny

text: Viimeisimmän yliopistokautensa 2005–2006 päätteeksi, maaliskuun 2006 lopulla Potulny teki kaksivuotisen tulokassopimuksen Philadelphia Flyersin kanssa. Hän pelasi loppukeväällä kaksi NHL-ottelua tehden yhden syöttöpisteen. Potulny teki NHL-debyyttinsä 7. huhtikuuta 2006 vieraissa Buffalo Sabresia vastaan. Kaudella 2006–2007 hän pelasi NHL:ssä 35 runkosarjaottelua tehopistein 7+5=12. Vajaat puolet kaudestaan Potulny pelasi farmijoukkue Philadelphia Phantomsissa, AHL:ssä. Kauden 2007–2008 hän pelasi siellä suurimmaksi osaksi ja oli Phantomsin kolmanneksi paras maalintekijä ja neljänneksi paras pistemies tehoilla 21+26=47. Potulny valittiin 11. marraskuuta 2007 AHL:n viikon pelaajaksi. 24. huhtikuuta 2008 viidennessä neljännesvälieräottelussa vieraissa Albany River Ratsia vastaan hän ratkaisi AHL:n kaikkien aikojen pisimmän ottelun tehtyään Phantomsin 2–3-voittomaalin viidennessä jatkoerässä ajassa 142.58.


title: Ryan Potulny

text: Kesäkuussa 2008 Flyers kauppasi Potulnyn Edmonton Oilersiin vaihdossa Danny Syvretiin. Noin viikkoa myöhemmin hän teki Oilersin kanssa vuoden mittaisen sopimuksen. Potulny pelasi kauden 2008–2009 suurimmaksi osaksi AHL-joukkue Springfield Falconsissa, jonka varakapteenina hän toimi. Potulny voitti joukkueen sisäisen piste- ja maalipörssin tehoilla 38+24=62. Hän sijoittui koko AHL:n maalipörssissä kolmanneksi. Potulny pelasi kauden aikana myös ssa. Hän pelasi kauden aikana NHL:ssä kahdeksan ottelua tehden kolme syöttöpistettä. Heinäkuussa 2009 Potulny teki vuoden mittaisen jatkosopimuksen Oilersin kanssa. Kauden 2009–2010 hän pelasi suurimmaksi osaksi NHL:ssä, jossa Potulny teki 64 runkosarjaottelussa tehot 15+17=32. Hän jakoi Oilersin sisäisen maalipörssin kolmannen sijan Sam Gagnerin kanssa.


title: Ryan Potulny

text: Syyskuussa 2010 Potulny teki vapaana agenttina vuoden mittaisen, kaksisuuntaisen ja 500 000 dollarin arvoisen sopimuksen Chicago Blackhawksin kanssa. Hän pelasi enimmäkseen farmijoukkue Rockford IceHogsissa, jonka kolmanneksi paras maalintekijä Potulny oli 18 osumallaan. Hän pelasi kolme ottelua Blackhawksin NHL-joukkueessa, kunnes siirtorajan kynnyksellä, helmikuussa 2011 seura kauppasi Potulnyn ja toisen kierroksen varausvuoron Ottawa Senatorsiin vaihdossa Chris Campoliin ja valinnaiseen seitsemännen kierroksen varausvuoroon. Hän pelasi loppukaudella seitsemän NHL-ottelua, mutta pelasi suurimman osan kevätkaudestaan Binghamton Senatorsissa. Potulny voitti koko kevään 2011 pudotuspelien pistepörssin ja jakoi maalipörssin voiton Hamilton Bulldogsin Nigel Dawesin kanssa tehoilla 14+12=26. Hän voitti kauden päätteeksi Calder Cupin.


title: Ryan Potulny

text: Heinäkuussa 2011 Potulny teki vapaana agenttina kaksivuotisen ja kaksisuuntaisen sopimuksen Washington Capitalsin kanssa. Hän pelasi molemmat sopimuskautensa kokonaan farmijoukkue Hershey Bearsissa. Potulny oli kaudella 2011–2012 joukkueen paras maalintekijä ja kolmanneksi paras pistemies tehoilla 33+32=65. Hän jakoi AHL:n maalipörssin kolmannen sijan Syracuse Crunchin Kyle Palmierin kanssa. Kevään 2012 pudotuspeleissä Potulny jakoi tehoilla 2+2=4 Bearsin sisäisen pistepörssin voiton Chris Bourquen kanssa ja sisäisen maalipörssin voiton Boyd Kanen kanssa. 1. huhtikuuta 2012 Potulny valittiin AHL:n viikon pelaajaksi. Kaudella 2012–2013 hän nousi joukkueen varakapteeniksi ja oli Bearsin paras maalintekijä ja kolmanneksi paras pistemies tehoilla 19+22=41.


title: Ryan Potulny

text: Potulny teki kaudeksi 2013–2014 kaksivuotisen sopimuksen KHL-joukkue Avangard Omskin kanssa. Häntä oli suostuttelemassa joukkueeseen mm. myös NHL:n kaikkien aikojen tehokkain eurooppalaispelaaja Jaromír Jágr. Potulny ei kuitenkaan päässyt aloittamaan KHL-kauttaan, sillä hän loukkasi olkapäänsä pahasti harjoitusottelussa Metallurg Magnitogorskia vastaan ja hänen sopimuksensa näin ollen purettiin elokuussa 2014. Kuntouduttuaan syyskauden ajan Potulny palasi joulukuussa 2013 takaisin Hershey Bearsiin loppukauden kattaneella AHL-sopimuksella. Elokuussa 2014 hän teki vapaana agenttina AHL-sopimuksen Hartford Wolf Packin kanssa.


title: Ryan Potulny

text: Kaudeksi 2015–2016 Potulny siirtyi vuoden mittaisella sopimuksella SM-liigajoukkue Pelicansiin. Hän oli joukkueen paras pistemies ja syöttäjä tehoilla 13+23=36. Potulny oli myös Jan Latvalan ohella Pelicansin ainoa kauden kaikki 60 runkosarjaottelua pelannut pelaaja. Kaudeksi 2016–2017 hän siirtyi Tšekin Extraligan HC Hradec Královén joukkueeseen. Marraskuussa 2016 Potulny siirtyi sieltä loppukauden sopimuksella Itävallan Erste Bank Eishockey Ligan EHC Linziin.


title: Ryan Potulny

text: Potulny edusti Yhdysvaltoja MM-kilpailuissa vuonna 2010.


title: Ryan Potulny

text: Potulnyn isoveli Grant pelasi omalla urallaan ammattilaisena AHL:ssä ja Saksassa sekä myös Ryanin joukkuetoverina Minnesotan yliopistossa. Hän oli Ottawa Senatorsin varaus vuodelta . Nykyään Grant toimii Minnesotan yliopistojoukkueen apuvalmentajana. Veljesten serkku Paul Gaustad pelasi urallaan yli 700 NHL-ottelua.


title: Suzhou (Anhui)

text: Suzhou (, pinyin: Sùzhōu Shì) on prefektuuritason kaupunki Kiinan Anhuin maakunnan pohjoisosassa. Kaupunki sijaitsee linnuntietä noin 200 kilometriä maakunnan pääkaupunki Hefeistä pohjoiseen. Prefektuurin pinta-ala on 9 787 neliökilometriä ja väkiluku 5,35 miljoonaa (2010). Heistä 1 647 642 asui tuolloin prefektuurin kaupunkimaisen keskuspiirin (Yongqiao) alueella.


title: Suzhou (Anhui)

text: Prefektuuri rajoittuu pohjoisessa Hezen ja Xuzhoun, idässä Suqianin, etelässä Bengbun sekä lännessä Huaibein ja Shangqiun prefektuuritason kaupunkeihin.


title: Suzhou (Anhui)

text:
Piirikuntatasolla Suzhoun prefektuuri jaetaan yhteen kaupunkipiiriin ja neljään piirikuntaan seuraavasti (numerointi kuten oheisessa kartassa):
1. Yongqiao, kaupunkipiiri (埇桥区)
2. Dangshan, piirikunta (砀山县)
3. Xiaon piirikunta "tai" Xiaoxian (萧县)
4. Lingbi, piirikunta (灵璧县)
5. Sin piirikunta "tai" Sixian (泗县)


title: Hachim Mastour

text: Hachim Mastour (, s. 15. kesäkuuta 1998 Reggio Emilia, Italia) on marokkolainen jalkapalloilija. Pelipaikaltaan oikeajalkainen Mastour on hyökkäävä keskikenttäpelaaja.


title: Hachim Mastour

text: Mastour siirtyi vain 14-vuotiaana, vuonna 2012 Milanin riveihin Reggianan riveistä. Hän on pelannut seuran juniorijoukkueissa. Vuodesta 2014 lähtien hän on myös harjoitellut edustusjoukkueen mukana.


title: Hachim Mastour

text: Italiassa marokkolaisille vanhemmille syntynyt Mastour sai luvan edustaa maajoukkuetasolla joko Italiaa tai Marokkoa. Alle 16-vuotiaissa hän edusti Italiaa. Kesäkuussa 2015 Mastour kuitenkin debytoi Marokon jalkapallomaajoukkueessa Afrikan-mestaruuskarsinnassa Libyaa vastaan ollen maan historian nuorin maajoukkuepelaaja.


title: Merrie Melodies

text: Merrie Melodies on amerikkalainen lyhytanimaatiosarja, jota Warner Bros. tuotti vuosina 1931–1969.  Kuten "Looney Tunesissa", "Merrie Melodiesissa" ovat pääosissa monissa elokuvissa mukana olleet hahmot, kuten Väiski Vemmelsääri, Repe Sorsa ja Putte Possu.


title: Merrie Melodies

text: Sarjaa tuotti alun perin Harman-Ising Pictures vuosina 1931–1933 ja Leon Schlesinger Productions vuosina 1933–1944. Schlesinger myi studionsa Warner Bros. -yhtiölle vuonna 1944, jolloin nimeksi tuli Warner Bros. Cartoons.  "Merrie Melodies" oli ulkoistettu DePatie-Freleng Enterprises -yhtiölle ja Format Filmsille vuosina 1964–1967, ja Warner Bros. Cartoons jatkoi sarjan tekemistä kaksi vuotta.


title: Timo Paasolainen

text: Timo Paasolainen (s. 20. huhtikuuta 1964 Utajärvi) on entinen suomalainen jalkapalloilija ja jalkapallovalmentaja. Hän oli pelipaikaltaan keskikenttäpelaaja.


title: Timo Paasolainen

text: Paasolainen on Äänekosken Huiman kasvatti. Vuosina 1986–1987 hän edusti III divisioonassa pelannutta Nastolan Nopsaa ja oli yhdeksällä maalilla joukkueensa paras maalintekijä molempina kausina. Vuonna 1988 Paasolainen siirtyi sarjatasoa ylemmäksi II divisioonaan ja Lappeenrannan Palloon, jossa hän pelasi kahden kauden ajan. Vuodet 1990–1995 Paasolainen edusti Joutsenon Kullervoa Ykkösessä ja pelasi kuutena kautena toiseksi korkeimmalla sarjatasolla yhteensä 115 ottelua, tehden kahdeksan maalia. Loppuvuodesta 1993 hän esiintyi kolmesti Maltan Valioliigassa pelanneessa Birkirkara FC:ssä, ollen täten ensimmäinen Maltan sarjoissa pelannut suomalainen. Paasolaisen uran viimeiseksi kaudeksi jäi 1996, jolloin hän teki ensiesiintymisensä Veikkausliigassa ja pelasi Tampereen Ilveksessä neljä ottelua.


title: Timo Paasolainen

text: Valmennusuransa Paasolainen aloitti Myllykosken Pallon A-juniorien valmentajana 1997. Seuraavana vuonna hän toimi kaksoisroolissa Juha Malisen apuvalmentajana MyPan edustusjoukkueessa Veikkausliigassa. Kausina 2000–2003 Paasolainen oli päävalmentajana Ykkösessä pelanneessa Rakuunoissa. Seuraavaksi hän valmensi FC Kuusankoskea kaudella 2005 Kakkosessa. Vuoden 2007 alusta Paasolainen on toiminut PEPO Lappeenrannan valmennuspäällikkönä. Hän toimi myös toistamiseen Myllykosken Pallossa apuvalmentajana 2009–2010. Vuonna 2018 Paasolainen sai sopimuksen Hollantilaisen Fortuna Sittardin B-junioreiden yksilövalmentajana.


title: Ari Aaltonen

text: Ari Aaltonen (s. 19. huhtikuuta 1960 Pori) on suomalainen jääkiekkovalmentaja ja entinen puolustaja, joka toimi viimeksi kaudella 2016–2017 Mestis-joukkue Jokipoikien päävalmentajana helmikuuhun 2017 saakka. Hän pelasi pelaajauransa pääasiassa I-divisioonaa Joensuun Kiekko-Pojissa, mutta esiintyi myös kahden SM-liigaottelun verran Porin Ässissä kaudella 1981–1982.


title: Ari Aaltonen

text: Aaltonen oli Porin Ässien kasvatti. Hän voitti joukkueessa A-nuorten Suomenmestaruuden vuonna 1980. Aaltonen pelasi kaudella 1981–1982 Ässissä kaksi SM-liigaottelua, kunnes hän siirtyi vuoden 1981 lopulla I-divisioonajoukkue Joensuun Kiekko-Poikiin hakemaan nostetta uralleen. Aaltonen pelasi hetken myös Karhu-Kissoissa opiskellessaan Helsingissä palomieheksi. Pääosin hän pelasi uransa kuitenkin JoKP:ssa ja hän oli kaudella 1984–1985 16 osumallaan joukkueen eniten maaleja tehnyt puolustaja ja jakoi Ketterän Jari Lippojoen kanssa koko I-divisioonan puolustajien maalipörssin toisen sijan edellään vain KalPan Jari Järvinen. Aaltonen oli JoKP:n tehokkain puolustaja myös kahdella seuraavalla kaudella. Hän lopetti pelaajauransa kevääseen 1988.


title: Ari Aaltonen

text: Aaltonen aloitti valmentajauransa Suomen Jääkiekkoliiton Savo-Karjalan aluevalmentajana 1980-luvun lopulla. Hän valmensi sittemmin Jokipoikia, joiden miesten joukkueen apuvalmentajana Aaltonen toimi Seppo Revolle I-divisioonassa kaudella 1999–2000. Kaudeksi 2000–2001 hänet nimettiin I-divisioonan korvanneeseen Mestikseen Jokipoikien päävalmentajaksi. Aaltonen joutui kuitenkin jättämään tehtävänsä joulukuussa 2000 palkkarästien vuoksi. Joukkuetta valmensi loppukauden ajan Markku Kyllönen. Jokipojat ajautui kauden päätteeksi konkurssiin ja putosi Suomi-sarjaan. Aaltonen itsekin siirtyi joukkueen jätettyään valmentamaan Suomi-sarjajoukkue Savonlinnan Pallokerhoa helmikuussa 2001. Hän valmensi joukkuetta myös seuraavan kauden 2001–2002.


title: Ari Aaltonen

text: Aaltonen suoritti ammattilaisvalmentajatutkinnon Lapin Urheiluopistossa vuonna 2002. Hän valmensi sittemmin Jokipoikien junioreita eri ikäluokissa; mm. C-nuorten SM-sarjajoukkuetta kausina 2008–2009 ja 2014–2015 sekä B-nuorten SM-sarjajoukkuetta vuosina 2012–2014. Kaudeksi 2015–2016 Aaltonen nimettiin taas Jokipoikien edelliskeväänä takaisin Mestikseen nousseen miesten joukkueen päävalmentajaksi. Jokipoikien varsin omavaraisella ja vähäisellä Mestis-kokemuksella varustettu pelaajarunko sijoittui runkosarjassa yllättäen kolmanneksi ja voitti lopulta pronssia. Aaltonen palkittiin kauden päätteeksi Mestiksen parhaana valmentajana Raimo Määttänen -palkinnolla.


title: Ari Aaltonen

text: Kaudella 2016–2017, helmikuussa 2017 Jokipojat oli Mestiksessä kuudentenä. Joukkueella oli kuitenkin takanaan seitsemän ottelun tappioputki, joten Aaltonen sai väistyä päävalmentajan paikalta 20. helmikuuta 2017, jolloin hänen tilalleen Jokipoikien peräsimeen siirtyi joukkuetta aiemminkin valmentanut Jouni Varis.


title: Ari Aaltonen

text: Aaltosen isä Heikki pelasi 1950-luvulla SM-sarjaa Rauman Lukossa. Ari Aaltosen poika Miro pelaa KHL-joukkue Vitjaz Podolskissa ja hänellä on NHL-joukkue Anaheim Ducksin varaus vuodelta . Arin lapsista myös Reetu ja Anniina ovat pelanneet jääkiekkoa. Hän itse harrasti nuorempana jääkiekon ohella myös jalkapalloa.


title: Ari Aaltonen

text: Aaltonen on työskennellyt siviilielämässään palomiehenä Pohjois-Karjalan pelastuslaitoksella.


title: Elektrolyysi metallien valmistuksessa, puhdistuksessa ja pinnoituksessa

text:
Elektrolyysiä voidaan käyttää eri metallien valmistukseen, puhdistukseen ja pinnoitukseen. Jotkut metallit esiintyvät luonnossa pelkästään yhdisteinä, kun taas joillekin elektrolyysi voi olla ainoa tapa erottaa ne puhtaaksi alkuaineeksi. Esimerkiksi alumiinin ja useiden alkali- ja maa-alkalimetallien sekä puhtaan elektrolyyttisen kuparin valmistus perustuu elektrolyysiin.
Yksi tärkeimmistä elektrolyysin teollisista sovelluksista on metallisen alumiinin valmistus. Tässä prosessissa sula kryoliittiin liuotettu alumiinioksidi pelkistyy grafiitilla peitetyssä teräsastiassa lähes puhtaaksi alumiiniksi. Elektrolyysissä katodina toimii teräsastian grafiittipäällyste ja anodina grafiittisauvat. Valmis tuote sisältää 99,0-99,9% alumiinia. Menetelmää kutsutaan Hall-Héroult-prosessiksi.,


text: Kulta on jalometalli, jota löytyy luonnosta. Kullan elektrolyyttinen valmistus toteutetaan käyttämällä ohuita teräsverkkoja, niiden pintaan kulta saostuu. Teräsverkko erotetaan kullasta kuumentamalla ja hapettamalla. Samalla siinä ilmenevät muut epäpuhtaudet hapettuvat. Tämä metodi tuottaa epäpuhtauksia kultametalliseoksesta mm. hopeaa.


text: Käsitelty kultaliuos johdetaan elektrolyysikennoon, jossa Au(I)ionit pelkistyvät metalliseksi kullaksi.


text: Nikkeli on alkuaine, jota löytyy luonnosta. Nikkelin elektrolyysillä valmistetaan katodinikkeliä. Tässä menetelmässä tasavirtaa syötetään liukenemattoman lyijyanodin kautta elektrolyyttiin ja sieltä edelleen Nikatodille. Liuottamossa valmistettu ja uutoissa puhdistettu nikkeliliuos eli katolyyttiliuos. Elektrolyysin prosessissa sähkövirran avulla nikkeliionit pelkistyvät liuoksesta katodin pinnalle.


text: Muita teollisia prosesseja, joissa hyödynnetään elektrolyysiä ovat useiden metallien kuten kaliumin, kalsiumin, kloorin, kuparin, litiumin, magnesiumin ja natriumin valmistus elektrolyysin avulla.


text: Elektrolyyttisen puhdistuksen prosessissa epäpuhdas metalli kytketään positiiviseen napaan ja puhdas negatiiviseen. Elektrolyyttisessa puhdistuksessa voidaan käyttää kestokatodeja. Siinä epäpuhtaan metallin atomit alkavat hapettua ja liueta nesteeseen positiivisiksi ioneiksi. Nämä positiiviset ionit liikkuvat kohti negatiiviseen napaan kiinnitettyä puhdasta metallilevyä. Ionit pelkistyvät sen pinnalle muodostaen lisää puhdasta metallia. Anodilta irronneet elektronit pelkistävät katodille saapuneet ionit. Pelkistys tapahtuu aina toisen aineen hapetuksen aikana.,


text: Kts. Kuparin elektrolyyttinen puhdistus.


text: Elektrolyyttisellä pinnoituksella voidaan metalliesineet päällystää ohuella, jopa vain muutaman mikrometrin paksuisella metallikerroksella, joka parantaa esineen korroosioominaisuuksia tai muuttaa pinnan ulkonäköä. Elektrolyyttisessä, eli sähkökemiallisessa pinnoituksessa, pinnoitettava esine upotetaan metallisuolapitoiseen vesiliuokseen, ja metallipinnoitetta saostetaan esineen päälle sähkövirran avulla. Pinnoituksia voi olla useita kerroksia joko samalla metallilla tai eri metalleilla haluttujen ominaisuuksien saavuttamiseksi. Elektrolyyttisessä pinnoituksessa liuos sisältää metallisuolojen lisäksi happoja, emäksiä, kompleksinmuodostajia, kostutusaineita sekä erilaisia kiiltolisiä. Pinnoitettava esine on katodina ja anodi on joko saostettavaa metallia tai liukenematonta ainetta. Liukenemattomat anodit voivat olla grafiittia, platinaa, lyijyä tai ruostumatonta terästä.,


text: Metallien elektrolyyttiselle pinnoitukselle on monenlaisia käyttökohteita. Elektrolyyttisessä pinnoituksessa puhdistetun metallin pinnalle pelkistetään sähkövirran avulla toista metallia oleva pintakerros. Tämä pinnoitus suojaa metallia mm. kosteuden ja hapen vaikutuksilta. ,,


text: Teräs voidaan esimerkiksi päällystää kromilla tai tinalla, jotka reagoivat herkästi hapen kanssa, jolloin teräs saa suojaavan oksidipinnan. Kromauksessa tai tinauksessa pinnoituksessa metalli päällystetään joko kromilla tai tinalla, jotka reagoivat herkästi hapen kanssa. Metalli saa suojaavan oksidipinnan. Oksidipinta on tehokas suoja metallien korroosiota vastaan.,,


text: Sinkityksessä metallin pinta päällystetään sinkkikerroksella, joka antaa mm. suojan korroosiolta. Kuparipinnoite, eli kuparointi toteutetaan teollisuudessa kuparointikylvyn avulla. ,


text: Elektrolyysiä käytetään metallien yhteydessä myös silloin, kun halvoista metalleista tehtyjä esineitä päällystetään toisilla metalleilla - esimerkiksi galvanoitu teräs on terästä, joka on päällystetty elektrolyyttisesti sinkillä. Sinkkikerroksen ansioista galvanoitu teräs kestää korroosiota paremmin kuin galvanoimaton teräs.


text: Suomessa elektrolyysillä puhdistetaan/valmistetaan:


text: Kuparin, sinkin ja nikkelin valmistus on nykyisin paljolti tuontirikasteiden varassa: vuonna 2013 kuparirikasteen omavaraisuusaste oli 27%, sinkkirikasteen 12% ja nikkelin 58%. Suomesta vietiin vuonna 2014 metallirikasteita 180 miljoonalla eurolla, kun niiden tuonnin arvo oli 1,8 miljardia euroa.


title: Rick Scott

text: Richard Lynn ”Rick” Scott (s. 1. joulukuuta 1952 Bloomington, Illinois) on yhdysvaltalainen republikaaninen poliitikko ja liikemies. Hän on ollut Floridan kuvernööri vuodesta 2011 lähtien. Hänet valittiin toiselle kaudelle tammikuussa 2015. Scott on ollut Yhdysvaltain senaatin jäsen tammikuusta 2019 lähtien. Kuvernöörinä häntä seurasi republikaanisen puoleen Ron DeSantis.


title: Rick Scott

text: Scott opiskeli liiketaloutta Missouri-Kansas Cityn yliopistossa ja oikeustiedettä Southern Methodist Universityssä.


title: Paul LePage

text: Paul LePage (s. 9. lokakuuta 1948) on yhdysvaltalainen liikemies ja Mainen osavaltion nykyinen (74.) kuvernööri. Hän kuuluu Yhdysvaltain republikaaniseen puolueeseen. Hän oli Watervillen pormestari 2004–2011.


title: Jaanus Tamkivi

text: Jaanus Tamkivi (s. 17. marraskuuta 1959 Kuressaare, Viro) on virolainen poliitikko. Tamkivi oli Kuressaaren pormestari vuosina 1996–2005, Riigikogun jäsen vuosina 2005–2007 ja Viron ympäristöministeri vuosina 2007–2011. Tamkivi edustaa liberaalia Reformipuoluetta.


title: Zhanjiang

text:
Zhanjiang (, pinyin: Zhànjiāng Shì) on prefektuuritason kaupunki Kiinan Guangdongin maakunnan lounaisosassa, Leizhounniemellä. Ennen vuotta 1974 kaupunki tunnettiin nimellä oli "Kwangchowan" ja "Guangzhounlahti". Kaupungin keskusta sijaitsee linnuntietä noin 365 kilometriä maakunnan pääkaupunki Kantonista länsilounaaseen. Kaupungin väkiluku on 6,994 miljoonaa (2010) ja pinta-ala 12 471 neliökilometriä.
Prefektuuri rajoittuu luoteessa Beihain, pohjoisessa Yulinin ja Maomingin prefektuuritason kaupunkeihin. Idässä, etelässä ja lännessä naapurina on Etelä-Kiinan meri; etelässä Qiongzhousalmen takana on Hainanin maakunnan Haikoun prefektuuritason kaupunki.


title: Zhanjiang

text: Prefektuuri jakautuu piirikuntatasolla neljään kaupunkipiiriin (1. Chikan, 2. Xiashan, 3. Potou, 4. Mazhang), kolmeen piirikuntatason kaupunkiin (5. Wuchuan, 6. Lianjiang, 7. Leizhou) ja kahteen piirikuntaan (8. Suixi, 9. Xuwen).


title: Zhanjiang

text: Zhanjiang oli yksi ensimmäisistä vuonna 1984 ulkomaailmalle avautuneita kiinalaisista rannikkokaupungeista. Kaupunki on Etelä-Kiinan meren öljynetsinnän ja syvänmeren kalastuksen tukikohtia sekä arvostettua rannikkoturismin kohdeseutua.


title: Kumlin

text: Kumlin on muun muassa seuraavien henkilöiden sukunimi:


title: Rikala (täsmennyssivu)

text: Rikala tarkoittaa muun muassa seuraavia:


title: Irmandades da Fala

text: Irmandades da Fala (Kielen veljeskunta) oli vuosina 1916-1936 toiminut galicialainen nationalistinen järjestö. Se oli ensimmäinen poliittinen järjestö joka käytti yksinomaan galician kieltä.


title: Irmandades da Fala

text: Sanaa irmandiños on käytetty Galiciassa monissa historiallisissa yhteyksissä. Se viittaa sananmukaisesti pikkuveljiin tai "veikkosiin", ja sillä on yhteys espanjassa keskiaikaisista killoista käytettyyn ilmaisuun.


title: Irmandades da Fala

text: Järjestön syntyyn vaikutti Galician hyvä taloustilanne, johon oli osasyynä Espanjan puolueettomuus Euroopassa riehuneessa sodassa. Galiciaan virtasi pääomaa lähinnä Kataloniasta, ja sen turvin laivanvarustus- ja aseteollisuus kasvoivat. Vuonna Antón Vilar Ponte julkaisi manifestin Galician kansallisen heräämisen puolesta. Vilar Ponten ideologisten kirjoitusten pohjalta muodostettiin ensimmäinen veljeskunta A Coruñassa, ja pian samanlaisia järjestöjä toimi monilla paikkakunnilla. Niiden poliittinen toiminta oli hajanaista vuoteen 1931 asti, jolloin joukko Irmandadesin jäseniä perusti Galicialaisen puolueen.


title: Irmandades da Fala

text: Vuonna 1918 kokoontui ensimmäinen Galician kansalliskokous, joka vaati Galician täyttä autonomiaa, virallista asemaa galician kielelle ja Galician hyväksymistä Kansainliiton jäseneksi.


title: Irmandades da Fala

text: Veljeskunta korosti galician kielen käyttöä opetuksessa ja hallinnossa. Se tuki sanakirjojen, kielioppien ja kielitieteellisten tutkimusten julkaisemista. Se panosti kustannustoimintaan useissa Galician kaupungeissa, espanjalaisissa lehdissä ilmestyi galiciankielisiä liitteitä ja veljeskunnan tulella ilmestyi myös kokonaan galiciankielinen aikakauslehti.


title: Irmandades da Fala

text: Veljeskunnan perustamisen aikaan galician kieltä puhui viisi kuudesta galicialaisesta. Silloin korotettiin sen samankaltaisuutta portugalin kanssa, mikä avaisi ovet kansainväliseen toimintaan sekä naapurimaassa että Etelä-Amerikassa. Nykyisin galicia on määritelty nimenomaan kieleksi, ei murteeksi, sillä on Galiciassa virallisen kielen asema yhdessä espanjan kielen kanssa, ja samoin kuin baskilla ja katalaanilla sillä on oma akatemiansa joka huoletii kielen standardisoinnista.


title: Andelin

text: Andelin on sukunimi. Se on seuraavien suomalaisten henkilöiden sukunimi:


title: Sternberg

text: Sternberg on seuraavien henkilöiden sukunimi:


title: Aimo Minkkinen

text: Aimo Minkkinen (s. 22. marraskuuta 1947 Hankasalmi) on Tampereen Lenin-museon pitkäaikainen johtaja. Hän on väitellyt filosofian tohtoriksi Moskovan yliopistossa. Jäätyään vuonna 2014 eläkkeelle hän on kirjoittanut V. I. Leninistä kirjan "Lenin – Helmirasia".


title: Tellervo Ravila

text: Tellervo Ravila, myöh. "Bayerle" (10. toukokuuta 1935 Turku – 12. toukokuuta 2015 Indianapolis, Yhdysvallat) oli suomalainen pianisti. Ravila voitti vuonna 1957 Maj Lind -pianokilpailun. Hän opiskeli Leningradissa ja sitten Yhdysvalloissa Juilliardissa. Hän avioitui Yhdysvalloissa ja jäi sinne asumaan.


title: Von Nottbeck

text: Von Nottbeck on baltiansaksalaista alkuperää oleva entinen suomalainen aatelissuku, joka tunnetaan parhaiten Tampereella sijainneen Finlaysonin puuvillatehtaan omistajina 1800-luvulla. Suvun edustajia ei enää nykyisin asu Suomessa ja suomalaisten von Nottbeckien jälkeläiset käyttävät nimeä de Nottbeck.


title: Von Nottbeck

text: Suvun alkuperä on epäselvä, mutta se on mahdollisesi lähtöisin Saksan Westfalenista. Suvun erään esi-isän tiedetään työskennelleen Münsterin hovioikeudessa 1500-luvun lopulla. 1600-luvulta alkaen Nottbeckit asuivat sukupolvien ajan Tallinnassa ja puhuivat äidinkielenään saksaa. Kauppias Carl Samuel Nottbeck muutti Tallinnasta Pietariin, jossa hänestä tuli merkittävä liikemies. Hänen nuorempi poikansa Wilhelm Nottbeck saapui vuonna 1836 Pietarista Tampereelle ja meni töihin Finlaysonin tehtaalle, jonka hänen isänsä oli hankkinut omistukseensa. Wilhelmistä tuli tehtaan johtaja vuonna 1860. Hänellä oli läheiset yhteydet Venäjän hoviin ja keisari Aleksanteri II:een. Wilhelm ja hänen veljensä Carl aateloitiin vuonna 1855 nimellä "von Nottbeck" ja suku introdusoitiin Suomen ritarihuoneelle vuonna 1857 aatelissukuna nro 221. Eräitä suvun edustajia merkittiin myös Tallinnan ritarihuoneelle vuosina 1909 ja 1912.


title: Von Nottbeck

text: Von Nottbeckin suku rakennutti Finlaysonin tehdasyhteisölle muun muassa oman koulun ja kirkon ja perusti sille oman kirjaston, palokunnan, poliisin ja seurakunnan. Itselleen von Nottbeckit rakennuttivat Näsilinnan huvilan ja perustivat oman hautausmaan Tampereen Lielahteen. He omistivat Lielahden kartanon Tampereella ja Neitsytniemen kartanon Imatralla. Suku poistui vuonna 1917 Suomesta vallankumouksen vuoksi. Suomalaisen aatelissuvun mainittiin sammuneen vuonna 1990, jolloin Wilhelm von Nottbeckin pojantytär Andrée de Nottbeck kuoli Genevessä. Vuonna 2014 kuitenkin ilmeni, että eräitä Wilhelm von Nottbeckin jälkeläisiä asuu edelleen Kanadassa, jossa he käyttävät nimeä de Nottbeck.


title: Aram Hasanzada

text: Aram Hasanzada (s. 22. huhtikuuta 1994 Kalar, Iran) on kurdilaissyntyinen suomalainen jalkapalloilija, joka pelaa KPV:ssä. Hän on pelipaikaltaan hyökkäävä keskikenttäpelaaja.


title: Aram Hasanzada

text: Hasanzada oli mukana JJK:n A-nuorten joukkueessa, joka voitti Suomen mestaruuden vuonna 2012. Debyyttinsä Veikkausliigassa hän teki JJK:n edustusjoukkueessa loppukaudesta 2013. Hän pelasi yhteensä neljässä ottelussa, joista kuului yhdessä avauskokoonpanoon. JJK teki hänen kanssaan sopimuksen ensin keväällä 2014 seuraavasta kaudesta ja tätä jatkettiin joulukuussa 2014 myös kaudelle 2015.


title: Aram Hasanzada

text: Hasanzada siirtyi tammikuussa 2017 Ykkösen Kokkolaaan KPV:n riveihin.


title: Giulietta ja viettelykset

text: Giulietta ja viettelykset () on italialais-ranskalainen fantasiakomediadraamaelokuva vuodelta 1965. Sen on ohjannut Federico Fellini. Pääosissa näyttelevät Giulietta Masina, Sandra Milo, Mario Pisu, Valentina Cortese ja Valeska Gert.


title: Giulietta ja viettelykset

text: Elokuva kertoo keski-ikäisen naisen haaveista, muistoista ja mystiikasta, jotka auttavat häntä jättämään uskottoman miehensä. Se oli Fellinin ensimmäinen kokoillan värielokuva.


title: Giulietta ja viettelykset

text: "The New York Timesin" kriitikot valitsivat "Giuliettan ja viettelykset" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Iiro Järvinen

text: Iiro Järvinen (s. 3. marraskuuta 1996 Jyväskylä) on suomalainen jalkapalloilija, joka edustaa kaudella 2018 Veikkausliigassa pelaava Ilvestä. Hän on pelipaikaltaan keskikenttäpelaaja.


title: Iiro Järvinen

text: Järvinen debytoi JJK:n edustusjoukkueessa Veikkausliigaottelussa MYPA-JJK loppukaudesta 2013. Kauden jälkeen JJK teki hänen kanssaan kahden vuoden sopimuksen.


title: Iiro Järvinen

text: Kausi 2014 jäi Järviseltä lyhyeksi loukkaantumisen takia, mutta alkukaudesta 2015 hän on kuulunut tiuhaan joukkueen avauskokoonpanoon ja teki avausmaalinsa edustuksessa ottelussa FC Jazzia vastaan.


title: Iiro Järvinen

text: Iiro Järvinen siirtyi Ilvekseen kaudeksi 2017 kaksivuotisella sopimuksella.


title: Iiro Järvinen

text: Järvinen on pelannut myös nuorisomaajoukkueissa.


title: Trials

text: Trials on suomalaisen RedLynxin kehittämä moottoripyöräpelisarja. Pelissä pyritään läpäisemään moottoripyörillä kolmiulotteisesti kuvattu kaksiulotteinen rata mahdollisimman nopeasti ja vähillä kaatumisilla. Pelisarjaa julkaisee Ubisoft.


title: Trials

text: Sarjan pelit ovat tunnettuja vaikeustasostaan sekä omaleimaisesta huumorista.


title: Trials

text: Myös peleihin piilotetut "easter egg" pulmat ovat keränneet huomiota.


title: Suden kyynel

text: Suden kyynel () on väitetty Adolf Hitlerin kulta-aarre, joka olisi haudattu maahan huhtikuussa 1945 toisen maailmansodan loppuvaiheessa ja jonka sijainti olisi eräänlaisella salakirjoituksella piilotettu erään Gottfried Federleinin sävellyksen nuotteihin. Kätkö itsessään olisi vain yksi monista Natsien piilottamista aarteista, mutta muista poiketen tämän on väitetty sisältävän myös Hitlerille kuuluneita timantteja ja kultaa. Nimitys "Suden kyynel" johtuu Hitleristä käytetystä lempinimestä Susi.


title: Suden kyynel

text: Teorian mukaan Hitlerin sihteeri Martin Bormann piilotti nuotteihin vihjeitä aarteen sijainnista. Aarre olisi kätketty keskelle sotilasaluetta Mittenwaldin kaupunkiin Baijerissa..


title: Suden kyynel

text: Teorian esitti vuonna 2012 hollantilainen toimittaja Karl Hammer Kaatee tutkittuaan Federleinin sävellystä ja sen outoja merkintöjä. Aarretta on etsitty tuloksetta useita kertoja hollantilaisen elokuvantekijän Leon Giesenin johdolla Mittenwaldista.


title: Lamminkylä

text: Lamminkylä voi tarkoittaa ainakin seuraavia paikkoja:


title: What Makes the World Go ’Round

text: What Makes the World 'Go Round on rockyhtye Kissin kappale vuoden 1980 studioalbumilta "Unmasked". Kappaleen ovat kirjoittaneet yhtyeen laulaja-kitaristi Paul Stanley ja "Unmaskedin" tuottaja Vini Ponchia. Kappale julkaistiin singlenä Britanniassa ja Ranskassa. Kiss ei ole esittänyt "What Makes the World Go 'Roundia" livenä.


title: Ammoniumnitriitti

text: Ammoniumnitriitti (NHNO) on ammonium- ja nitriitti-ionien muodostama epäorgaaninen ioniyhdiste. Yhdistettä voidaan käyttää muiden nitriittien valmistamiseen, typpikaasun valmistamiseen laboratoriossa ja kumituotteiden valmistukseen.


title: Ammoniumnitriitti

text: Huoneenlämpötilassa ammoniumnitriitti on vaaleankeltaista kiteistä ainetta ja stabiilia ainoastaan kuivana ja puhtaana. Kuumennettaessa 60–70 °C:n lämpötilaan yhdiste hajoaa räjähtäen ja muodostaa muun muassa typen oksideja. Yhdiste liukenee erittäin hyvin veteen, mutta kuumennettaessa vesiliuosta ammoniumnitriitti hajoaa typeksi ja vedeksi. Vesiliuos on stabiilimpi emäksisissä olosuhteissa kuin happamissa liuoksissa.


title: Ammoniumnitriitti

text: Ammoniumnitriittiä muodostuu hieman ilmakehässä ammoniakin, typenoksidien ja veden reagoidessa. Teollisesti yhdistettä valmistetaan johtamalla typpimonoksidin ja -dioksidin seosta ammoniakkia ja ammoniumkarbonaattia sisältävään vesiliuokseen. Reaktiossa lämpötila pidetään välillä 0–5 °C ja pH välillä 8–9. Laboratoriomittakaavassa yhdistettä voidaan syntetisoida bariumnitriitin ja ammoniumsulfaatin vesiliuosten välisellä reaktiolla ja sivutuotteena muodostuva veteen liukenematon bariumsulfaatti suodatetaan pois.


title: Ammoniumnitriitti

text: Ammoniumnitriitti voidaan käyttää laboratoriomittakaavassa puhtaan typen valmistamiseen. Muita yhdisteen käyttökohteita ovat muiden nitriittien valmistus ammoniumnitriitin ja metallien hydroksidien välisellä reaktiolla, kuumavesikattiloiden veden ja höyryn passivointi sekä käyttö onttojen puhaltamalla valmistettujen kumiesineiden valmistuksessa.


title: Samfundet Folkgemenskap

text: Samfundet Folkgemenskap oli vuosina 1940–1944 toiminut suomenruotsalainen kansallissosialistinen järjestö, joka perustettiin Söderkullan kartanossa syksyllä 1940. Sen ensimmäiseksi puheenjohtajaksi valittiin amiraali Hjalmar von Bonsdorff ja sihteeriksi luutnantti Gunnar Lindqvist. Sipoo oli 1930–1940-luvuilla eräänlainen suomenruotsalaisen kansallissosialismin keskus, kartanonherra Bonsdorffin lisäksi paikkakunnalla asui Thorvald Oljemark, joka oli yksi aikakauden keskeisistä suomalaisista natsivaikuttajista. Perustavassa kokouksessa oli paikalla myös muun muassa Unto Boman (myöh. Parvilahti), joka vuosina 1941–1944 toimi suomalaisen Waffen-SS-vapaaehtoispataljoonan yhdysmiehenä Berliinissä. Hänen mukaansa ajatus pataljoonan muodostamisesta esitettiin ensimmäistä kertaa Samfundet Folkgemenskapin johtokunnan kokouksessa. Muita järjestön aktiiveja oli muun muassa teollisuus- ja pankkimies Pehr Norrmén, joka oli myös mukana SS-vapaaehtoisten värväystoiminnassa keväällä 1941.


title: Samfundet Folkgemenskap

text: Samfundet Folkgemenskapin tavoitteena oli aluksi levittää kansallissosialismin ideologiaa kansan keskuuteen ja lopulta saada maahan aikaiseksi vahva natsipuolue. Järjestön varsinainen johtohahmo oli Bonsdorffin sijasta kuitenkin sihteerinä toiminut luutnantti Gunnar Lindqvist, joka oli myös järjestön julkaiseman "För Frihet och Rätt" -lehden päätoimittaja. Keväällä 1942 Samfundet Folkgemenskapin uudeksi puheenjohtajaksi valittiin luutnantti Karl A. Jansson. Muista suomalaisista natsijärjestöistä sillä oli toimintansa aikana läheiset suhteet erityisesti Arvi Kalstan johtamaan Kansallissosialistiseen Järjestöön. Samfundet Folkgemenskap lakkautettiin syksyllä 1944 välirauhansopimuksen nojalla.


title: Levopimaarihappo

text: Levopimaarihappo on rakenteeltaan trisyklinen diterpenoidi, jota esiintyy esimerkiksi pihkassa ja mäntyöljyssä. Yhdiste kuuluu havupuissa esiintyviin hartsihappoihin, tarkemmin abietaaneihin.


title: Levopimaarihappo

text: Levopimaarihapon kemiallinen kaava on CHO ja moolimassa 302,45 g/mol, suhteellinen tiheys 1,06 g/cm (vesi = 1,0 g/cm), sulamispiste 150-152 °C, kiehumispiste 429,4 °C (760 mmHg), leimahduspiste 204,6 °C, taitekerroin 1,541 ja CAS-numero 79-54-9. Se liukenee heikosti veteen eli 2,54 mg/l.


title: Levopimaarihappo

text: Levopimaarihappo muuttuu helposti lämmön tai happojen vaikutuksesta lähes täydellisesti abietiinihapoksi.


title: Huizhou

text: Huizhou (, pinyin: Huìzhōu Shì) on prefektuuritason kaupunki Kiinan Guangdongin maakunnassa. Kaupungin keskusta sijaitsee linnuntietä 118 kilometriä maakunnan pääkaupunki Kantonista itään. Kaupungin väkiluku on 4,598 miljoonaa (2010) ja pinta-ala 11 158 neliökilometriä.


title: Huizhou

text:
Prefektuuri rajoittuu lounaassa Shenzhenin ja Dongguanin, lännessä Kantonin (Guangzhou), pohjoisessa Shaoguanin ja Heyuanin ja idässä Shanwein prefektuuritason kaupunkiin. Etelässä vastassa on Etelä-Kiinan meri.
Piirikuntatasolla prefektuuri jaetaan kahteen kaupunkipiiriin (1. Huicheng, 2. Huiyang) ja kolmeen piirikuntaan (3. Boluo, 4. Huidong ja 5. Longmen) (numerointi kuten oheisessa kuvassa). Prefektuurissa on kaksi kansallisen tason erityiskehitysaluetta: Dayalahden talous- ja teknologiakehityksen vyöhyke sekä Zhongkain huipputeknolologian ja uuden teknologian teollinen kehitysalue.


title: Huizhou

text: Nähtävyyksiin kuuluvat esimerkiksi Luofuvuori Dongjiangjoen luona, Nankunvuori Longmenin piirikunnassa, Länsijärvi (West Lake), Xunliaon lahti sekä Ming-dynastian ajalta peräisin oleva Pinghain kaupunki Huidongin piirikunnassa. Seudulla on myös monia luonnonnähtävyyksiä; merellä rannikon äärellä sijaitsee kansallinen Huizhoun merikilpikonnien suojelualue.


title: Thorvald Oljemark

text: Hjalmar Thorvald Oljemark (24. maaliskuuta 1900 – 25. huhtikuuta 1938) oli suomalainen kartanonomistaja ja kansallissosialisti. Hän oli toinen Suomen Kansan Järjestö -nimisen natsipuolueen perustajista ja työskenteli myös sen propagandapäällikkönä, sekä puolueen lehtien päätoimittajana.


title: Thorvald Oljemark

text: Thorvald Oljemark syntyi Sipoon kirkonkylässä sijaitsevassa Båskiksen kartanossa, jonka omisti hänen isänsä Otto Hjalmar Oljemark. Ennen Suomen sisällissodan alkua hän oli perustamassa Sipoon suojeluskuntaa jo 17-vuotiaana ja osallistui sodan sytyttyä Väinö Petreliuksen johtamaan Pellingin retkeen, jonka aikana 400 suojeluskuntalaista pakeni punaisia Pellingin saaristoon. Sisällissodan jälkeen Oljemark sai haltuunsa Båskiksen kartanon, kun hänen isänsä oli joutunut punaisten ampumaksi.


title: Thorvald Oljemark

text: Poliittisen aktivisminsa Oljemark aloitti 1920-luvun jälkipuoliskolla äärioikeistolaisessa Lapuan liikkeessä. Samalla vuosikymmenellä Oljemark oli Saksassa tutustunut myöhemmin SS:n ja Gestapon johtoon nousseeseen Heinrich Himmleriin. Miehiä yhdisti aatteen lisäksi myös ammatillinen tausta, Oljemark oli maanviljelijä ja Himmler koulutukseltaan agronomi. Vuonna 1932 Oljemark aloitti kansallissosialistista ja juutalaisvastaista kirjallisuutta julkaisseen Kustannus Oy Vasaran toimitusjohtajana Helsingissä sekä työskenteli myös kustantamon julkaisemien "Herää Suomi" ja "Hakkorset" -lehtien päätoimittajana.


title: Thorvald Oljemark

text: Vuonna 1932 Oljemark vieraili kahdesti Saksassa tutustumassa natsi-ideologiaan ja kävi tämän jälkeen Himmlerin kanssa aktiivista kirjeenvaihtoa vuosina 1932–1935. Toisella matkalla oli mukana myös liikemies Arvi Kalsta ja vuonna 1933 he perustivat yhdessä kansallissosialistisen Suomen Kansan Järjestön. Samana vuonna Oljemark oli puolueen ehdokkaana kunnallisvaaleissa, mutta sai Sipoossa vain 15 ääntä. Kustannus Oy Vasaran omistajajärjestelyjen yhteydessä hän otti henkilökohtaisen 100 000 markan suuruisen lainan, jota ei kuitenkaan pystynyt maksamaan takaisin ja näin Oljemark joutui luopumaan konkurssin myötä Båskiksen kartanosta vuonna 1934. Hän oli poliittisen toimintansa aikana tarkkaan viranomaisten seurannassa, sillä Oljemarkista löytyy Kansallisarkistosta yhteensä 267 sivua poliisin keräämiä tietoja.


title: Thorvald Oljemark

text: Suomen Kansan Järjestö hajosi sisäisiin ristiriitoihinsa vuonna 1936, kun Arvi Kalsta siirtyi Rovaniemelle hotellinjohtajaksi, eikä uusi puheenjohtaja Yrjö Raikas pystynyt pitämään sitä kasassa. Kartanonsa menettänyt ja velkainen Thorvald Oljemark kuoli perheettömänä vuonna 1938 ilmeisesti tuberkuloosiin. Hänen harrastuksiinsa kuului muun muassa miekkailu, jossa Oljemark edusti Helsingin Miekkailijoita ja voitti säilän Suomen mestaruuden vuonna 1934.


title: Thorvald Oljemark

text: Oljemark oli kiivas antisemitisti sekä kommunismin ja marxilaisuuden vastustaja. "Tapparamies"-lehdessä vuonna 1932 julkaistussa kirjoituksessaan hän väitti marxilaisuuden olevan juutalaisten suojelu- ja taistelujärjestö. Oljemarkin mukaan juutalaiset muodostivat uhan kansallisvaltioille, mutta asiantilaan ei puututtu, koska sanomalehdistö oli ”juutalaisen suurfinanssin puserruksen alaisena”, eikä näin ollen uskaltanut kirjoittaa esimerkiksi juutalaisten roolista kommunismissa. Oljemark näki myös, että Suomi oli kansainvälisen juutalaisen pääoman vallassa, johon sen olivat ajaneet sosiaalidemokraatit, vasemmistomieliset porvarit sekä vapaamuurarit. Oljemarkin mukaan juutalaisten syntilista oli ”pitkä ja monipuolinen”.


title: Decap Attack

text: Decap Attack Starring: Chuck D. Head (lyhennettynä Decap Attack, tyyliteltynä DEcapAttack) on Vic Tokai Corporationin kehittämä tasohyppelypeli. Peli on julkaistu Sega Mega Drivelle vuonna . Peli on julkaistu uudelleen Steam-palvelussa vuonna 2010.


title: Decap Attack

text: Pelitekniikka perustuu "Magical Hat no Buttobi Turbo! Daibouken" -peliin.


title: Decap Attack

text: Pelaaja on Chuck D. Head, muumion näköinen hahmo, jolta puuttuu pää. Vastustaja on Max D.Cap.


title: Vain enkeleillä on siivet

text: Vain enkeleillä on siivet ("Only Angels Have Wings") on Howard Hawksin ohjaama ja tuottama yhdysvaltalainen elokuva vuodelta 1939.


title: Vain enkeleillä on siivet

text: Rita Hayworthilla oli elokuvassa ensimmäinen merkittävä rooli. Richard Barthelmessin kasvonpiirteistä tuli epäonnistuneen kauneusleikkauksen jälkeen rujot. Howard Hawks hyödynsi niitä tässä elokuvassa.


title: Vain enkeleillä on siivet

text:
Elokuvan käsikirjoitus perustuu Hawksin kertomukseen. Se on tyypillinen Hawksin machoelokuva, joskin jäänyt vähälle huomiolle.
"The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


title: Vain enkeleillä on siivet

text: Geoff Carter (Cary Grant) on lentäjä ja pienen Barranca Airwaysin johtaja. Lentoyhtiö kuljettaa postia kuvitteellisesta Barrancan kaupungista Etelä-Amerikasta. Ravintolapianisti Bonnie Lee (Jean Arthur), saapuu eräänä päivänä ja rakastuu Carteriin. Hän jää Barrancaan vaikka Carter varoittaa vuoristolentojen vaarallisuudesta. Koneet ovat vanhoja ja huonokuntoisia, ja sattuu onnettomuuksia.


title: Vain enkeleillä on siivet

text:
Eräänä päivänä joukkoon liittyy uusi lentäjä, Bat MacPherson, jolla on runsaasti kokemusta tällaisilla vanhoilla koneilla lentämisestä.
Hän tuo mukanaan kauniin vaimonsa Judyn (Rita Hayworth).


title: Vain enkeleillä on siivet

text: Nopeasti paljastuu että hän onkin lentäjä, joka on onnettomuuden tapahtuessa pelastautunut laskuvarjolla, mutta jättänyt apuohjaajan koneeseen ja tämä oli kuollut.


title: Vain enkeleillä on siivet

text: Ja todellista kohtalon ivaa on, että tällä uudella kentällä on kyseisen menehtyneen lentäjän veli "Kid" Dabb (Thomas Mitchell) .


title: Vain enkeleillä on siivet

text: Carter pitää miehet erossa - ja kaiken huipuksi osoittautuu että Kid on sokeutumassa eikä enää pysty toimimaan lentäjänä.


title: Vain enkeleillä on siivet

text: Monimutkaisen kehityksen kautta Bat ja Kid lähtevät lentämään uudella kolmemoottorisella Fordilla riskialtista korkeata reittiä yli vuoriston - mutta eräässä solassa he törmäävät korppikotkan kanssa.


title: Vain enkeleillä on siivet

text: Kone syttyy palamaan ja Kid jää loukkuun; häntä ei saa ilmassa irti. Hän käskee Batin hypätä - mutta tämä kieltäytyy: nyt paljastuu että näin oli Kidin veli kuollut: kone törmäsi lintuun ja apuohjaaja jäi loukkuun. Tuli levisi ja apuohjaaja pakotti aseellaan ohjaajan hyppäämään.


title: Vain enkeleillä on siivet

text: Tilannetta ei muiden lentäjien kaunan vuoksi haluttukaan uskoa ...


title: Vain enkeleillä on siivet

text: Bat saa koneen lopulta osin onnella kentälle, jossa palo sammutetaan ja Kid irrotetaan; hän antaa kuitenkin anteeksi Batille sen mitä tämä oli joutunut kerran tekemään...


title: Katie Stuart

text: Katie Stuart voi tarkoittaa ainakin seuraavia henkilöitä:


title: Maoming

text: Maoming (, pinyin: Màomíng Shì) on prefektuuritason kaupunki Kiinan Guangdongin maakunnan lounaisosassa. Kaupungin keskusta sijaitsee linnuntietä 290 kilometriä maakunnan pääkaupunki Kantonista länsilounaaseen. Kaupungin väkiluku on 5,817 miljoonaa (2010) ja pinta-ala 11 458 neliökilometriä.


title: Maoming

text:
Prefektuuri rajoittuu lounaassa Zhanjiangin, pohjoisessa Yulinin, Wuzhoun ja Yunfun sekä idässä Yangjiangin prefektuuritason kaupunkiin. Eteläpuolella on Etelä-Kiinan meri.
Kaupunki on huomattava maatalouden tuotantoaluetta (hedelmiä: litsi, banaani ja longaani), kiinalaisen merenranta- ja sukellusturismin kohdekaupunki ja eräs Etelä-Kiinan meren öljyteollisuuden tukikohtia.


title: Maoming

text: Piirikuntatasolla Maoming jaetaan kahteen kaupunkipiiriin (1. Maonan, 2.&6. Dianbai), kolmeen piirikuntatason kaupunkiin (3. Huazhou, 4. Xinyi, ja 5. Gaozhou). Maogangin kaupunkipiiri ja Dianbain piirikunta yhdistettiin Dianbain kaupunkipiiriksi helmikuussa 2014.


title: F(x)

text: F(x) () (tyyliteltynä f(x)) on vuonna 2009 perustettu nelijäseninen eteläkorealainen yhtye, jonka levy-yhtiönä toimii SM Entertainment. Yhtyeeseen kuuluvat Victoria, Amber, Luna ja Krystal.


title: F(x)

text: f(x):n debyyttisingle "La Cha Ta" julkaistiin 1. syyskuuta 2009. Syyskuussa f(x) markkinoi LG:n Chocolate-puhelinta yhdessä Girls’ Generationin kanssa julkaisemalla oman versionsa kappaleesta "Chocolate Love" 8. lokakuuta. f(x) julkaisi kolmannen singlensä "Chu~♥" 9. marraskuuta.


title: F(x)

text: f(x) teki yhteistyötä kiinalaisen poikayhtyeen M.I.C. kanssa markkinoidakseen LG:n Cyon-puhelinta. He julkaisivat kiinankielisen version kappaleesta "Lollipop" 2. tammikuuta 2010. f(x) julkaisi myöhemmin ensimmäisen minialbuminsa "Nu ABO" 4. toukokuuta. Albumin pääsingle "Nu ABO" ylsi kärkisijalle monilla korealaisilla musiikkilistoilla.


title: F(x)

text: f(x) julkaisi ensimmäisen studioalbuminsa "Pinocchio" 20. huhtikuuta 2011. Yhtye alkoi markkinoida albumiaan pääsinglellä "Pinocchio (Danger)" 22. huhtikuuta useissa korealaisissa musiikkiohjelmissa. f(x) julkaisi albumin uudelleenpakatun version "Hot Summer" 14. kesäkuuta. Elokuussa 2011, f(x) julkaisi kappaleen "Garagabana" korealaiselle nettipelille Bust-a-Move, ja joulukuussa englanninkielisen kappaleen "1, 2, 3" osana SM Townin kokoelmalevyä "2011 Winter SMTown – The Warmest Gift".


title: F(x)

text: f(x) julkaisi toisen minialbuminsa "Electric Shock" 10. kesäkuuta 2012. Elokuussa, yhtye debytoi Japanissa kappaleellaan "Hot Summer". Marraskuussa 2012, f(x) voitti parhaan naisyhtyeen tanssiesityksen palkinnon Mnetin musiikkigaalassa.


title: F(x)

text: f(x) julkaisi toisen studioalbuminsa "Pink Tape" 29. heinäkuuta 2013. Albumi sijoittui kärkisijalle monilla korealaisilla musiikkilistoilla.


title: F(x)

text: f(x) julkaisi kolmannen studioalbuminsa "Red Light" 7. heinäkuuta 2014. Yhtye esiintyi korealaisessa musiikkiohjelmassa "M!Countdown" ilman Sullia, jonka spekuloitiin jättävän yhtyeen. SM Entertainment ilmoitti kuitenkin, että hän oli psyykkisesti ja fyysisesti uupunut valheellisista juoruista ja päätti vetäytyä väliaikaisesti viihdeteollisuudesta. Elokuussa 2015 SM Entertaiment ilmoitti, että Sulli ei enää jatka f(x):n mukana vaan keskittyy näyttelijänuraansa.


title: F(x)

text: f(x) julkaisi neljännen studioalbuminsa "4 Walls" 27. lokakuuta 2015. Albumi on ensimmäinen, joka on tehty nelihenkisellä kokoonpanolla Sullin lähdön jälkeen.


title: Alkeistapaus

text: Alkeistapaus () eli tapaus eli ulostulo () on todennäköisyyslaskennan peruskäsite, joka tarkoittaa satunnaisilmiön tuottamaa tulosta (joskus ei-numeerinen). Esimerkiksi nopanheitossa tiettyä asentoa kutsutaan alkeistapaukseksi tai ulostuloksi. Nopan asennolla on nimi, joka määräytyy ylimmän tahkon "silmien" lukumäärän mukaan ja se annetaan nopanheiton tulokseksi. Yleisemmin määriteltynä alkeistapaus tarkoittaa minkä tahansa satunnaisilmiön tulosta, joita syntyy aina vain yksi kerrallaan ja jonka arvo ymmärretään aina vain yhdellä tavalla (yksikäsitteisyys). Satunnaisilmiö tuottaa erilaisia alkeistapauksia, joista muodostuvaa joukkoa kutsutaan perusjoukoksi (merkitään usein isolla kirjaimella formula_1, joka lausutaan "oomega"). Perusjoukkoa kutsutaan myös nimillä "otosjoukko", "otosavaruus" tai "tapahtuma-avaruus". Perusjoukko sisältää siis alkeistapausten "kaikki" mahdolliset arvot. Alkeistapauksiin viitataan usein pienellä "oomegalla" eli formula_2.


title: Alkeistapaus

text: Todennäköisyyslaskennassa nimitykset vaihtelevat sen mukaan, on kyseessä tilastollinen-, todennäköisyys- tai matemaattinen tarkastelu. Koska satunnaisilmiön matemaattinen suora käsittely voi olla mahdotonta, jää sille käytettäväksi vain tapausten tilastollinen tai todennäköisyyslaskennallinen analysointi. Tämä ajatus muodostaa tilastotieteen tai todennäköisyyslaskennan perustan.


title: Alkeistapaus

text: Esimerkiksi kolikonheitossa alkeistapauksina voi esiintyä "kruuna" tai "klaava". Vaikka kolikko voi asettua vaikkapa reunallensa, ei tätä asentoa hyväksytä tapaukseksi, vaan heittäjää pyydetään heittämään kolikkoaan uudelleen. Perusjoukko sisältää siten vain kaksi alkeistapausta formula_3


title: Alkeistapaus

text: Esimerkiksi nopanheitossa (arpakuutio) kaikki mahdolliset alkeistapaukset ovat formula_4 jos silmäluvut muutetaan ensin luvuiksi. Kortinnostossa korttipakasta, jossa on 52 pelikorttia, jokainen kortti edustaa omaa alkeistapausta. Kortit on merkitty samanaikaisesti kahdella tavalla (maa ja numero), jotka yhdessä muodostavat kortinnostossa alkeistapauksen arvon. Rulettipöydän alkeistapaus on tunnus (väri ja numero) siinä lokerossa, mihin pallo asettuu.


title: Alkeistapaus

text: Kahden kolikon heitossa alkeistapauksiksi ei valita kolikoiden tulokset erikseen vaan ne yhdistetään pariksi. Koska kumpikin kolikko saa kaksi arvoa, on perusjoukossa 2×2 = 4 alkeistapausta, jotka ovat lueteltuina formula_5 Kahden nopan alkeistapaukset saadaan vastaavalla tavalla: formula_6 Siinä on yhteensä 36 alkeistapausta. Vaijhtehtojen lukumäärä kasvaa esimerkiksi kortinpeluussa, jossa pelaajien kädessä on aina viisi korttia. Montako "kättä" eli viiden kortin muodostelmaa on mahdollista muodostaa 52 kortin pakasta?


title: Alkeistapaus

text: Koska tapausten arvot ovat erillisiä arvoja, kuten kokonaislukuja, kutsutaan niitä diskreeteiksi eli erillisiksi. Diskreettien tapausten perusjoukko voi olla kooltaan äärellinen tai numeroituvasti ääretön.


title: Alkeistapaus

text: Esimerkiksi ihmisen paino on jatkuva-arvoinen alkeistapaus eli painon ulostulo, kun valitaan ihmisjoukosta satunnaisesti ihminen ja punnitaan hänet hyvin tarkasti. Painon ulostulo on silloin reaaliluku, joka voi (ainakin periaatteessa) mikä tahansa luku nollan ja 1000 kilogramman väliltä. Kahden eri ihmisen painot voisivat olla mielivaltaisen lähellä toisiaan, jonka vuoksi alkeistapauksilla on samat ominaisuudet kuin reaaliluvuilla. Jos ihmisen paino esitetään pyöristettynä kilograman tarkkuuteen, saadaan punnituksen tulokseksi diskreettiset alkeistapaukset.


title: Alkeistapaus

text: Muita jatkuvia tapauksia voisivat olla esimerkiksi tikan osumakohta seinällä, malmin pitoisuus kallion tietyssä kohdassa ja ihmisen älykkyysosamäärä. Koska jatkuvat tapaukset voidaan kuvata reaaliluvuilla, on perusjoukon koko ylinumeroituvasti ääretön.


title: Alkeistapaus

text: Yksittäisillä alkeistapauksilla saattaa olla mitätön merkitys, jos niitä on paljon tai äärettön määrä. Käytännön elämän ongelmia voidaan tutkia paremmin monien alkeistapausten muodostamilla joukoilla eli luokilla. Tällaisia joukkoja voisivat olla ikäluokat, painoluokat tai ylioppilasarvosanat. Todennäköisyyslaskennassa tapausten joukkoja on kutsuttu tapahtumiksi ().


title: Alkeistapaus

text: Tapahtumaa, joka sisältää vain yhden tapauksen, kutsutaan alkeistapaukseksi tai tapaukseksi. Jos tapahtuma sisältää kaikki satunnaisilmiön tapaukset, kutsutaan sitä perusjoukoksi. Yksittäinen tapaus voi kuulua useaan eri tapahtumaan. Joukko-opin merkintöjä käyttäen alkeistapaus formula_2 kuuluu tapahtumaan formula_8 merkitään formula_9


title: Alkeistapaus

text: Äärellisen perusjoukon tapauksessa, joka siis sisältää äärellisen määrän tapauksia, jokainen perusjoukon osajoukko muodostaa tapauksen. Joukko-opissa perusjoukon potenssijoukon jokainen alkio on siten tapahtuma. Tämä periaate toimii, vaikka joukko olisi numeroituvasti ääretön. Lähestystapa ei toimi automaattisesti kaikilla ylinumeroituvien perusjoukkojen kohdalla. Kun satunnaisilmiöstä muodostetaan todennäköisyysavaruus, on usein välttämätöntä karsia osa tapahtumista.


title: Alkeistapaus

text: Joskus arvontavälineen tai satunnaisilmiön antama satunnainen tulos halutaan muuttaa numeeriseksi arvoksi. Silloin jokaiselle alkeistapaus liitetään yksikäsitteisellä tavalla lukuarvo käyttämällä funktion kuvausta. Funktion tulos voi olla kokonaisluku tai reaaliluku ja sen arvoalue diskreettis- tai jatkuva-arvoinen tulos. Myös alkeistapauksista muodostettavat tapahtumat voidaan kuvata satunnaismuuttujiksi funktion määrittelyn tai -lausekkeen avulla.


title: Alkeistapaus

text: Satunnaisilmiön alkeistapaus voi esiintyä todennäköisyydellä (merkitään usein formula_10 tai formula_11), joka on nollan ja ykkösen väliltä (rajat mukaan luettuina) eli formula_12. Äärellisessä ja diskreettisessä tilanteessa, missä perusjoukon koko on äärellinen, perusjoukon kullekin alkeistapaukselle liitetään todennäköisyyden arvo. Diskreetin alkeistapauksen todennäköisyyttä kutsutaan pistetodennäköisyydeksi. Kaikkiin alkeistapauksiin liittyvää todennäköisyystaulukkoa kutsutaan todennäköisyysjakaumaksi.


title: Alkeistapaus

text: Jatkuvassa tapauksessa kunkin ulostulon eli alkeistapauksen todennäköisyys on aina nolla, sillä alkeistapauksia on ylinumeroituva määrä. Todennäköisyyksiä voidaan siinä tapauksessa liittää vain tapahtumille. Todennäköisyyslaskennan mittateoreettisessä todennäköisyysavaruudessa kaikkien tapahtumien todennäköisyyksiä ei tarvitse tuntea. Riittää, kun tietää perusjoukon potenssijoukon formula_13-algebran (lue "sigma-algebra) muodastavan osajoukon todennäköisyydet siten.


title: Alkeistapaus

text: Tiettyissä satunnaisilmiöissä voidaan olettaa, että perusjoukon alkeistapaukset esiintyisivät yhtä usein. Tapaukset ovat silloin symmetrisiä ja niihin liitettävät todennäköisyydet ovat yhtä suuret. Näin menetellään esimerkiksi kolikonheitossa, noppapeleissä ja muissa satunnaisuuteen perustuvien pelien kohdalla. Arpomisvälineet valmistetaan geometrisesti ja fysikaalisesti niin symmetrisiksi, että todennäköisyydet ovat muutaman desimaalin tarkkuudella samat. Näin saadaan diskreettisessä tilanteessa tasainen jakauma. Klassisessa todennäköisyyslaskennassa teorian perustana onkin symmetriset alkeistapaukset.


title: Tapahtuma (todennäköisyys)

text: Tapahtuma () eli joskus vain tapaus on todennäköisyyslaskennassa peruskäsite, joka tarkoittaa sellaista satunnaisilmiön alkeistapauksien joukkoa, jolle voidaan määrittää todennäköisyys. Satunnaisilmiön kaikki alkeistapaukset muodostavat joukon, jota kutsutaan perusjoukoksi tai otosavaruudeksi. Tapahtuma on siten aina perusjoukon osajoukko.


title: Tapahtuma (todennäköisyys)

text: Esimerkiksi kortinnostossa 52 pelikortin korttipakassa jokainen nostettu kortti on alkeistapaus. Alkeistapauksella tarkoitetaan satunnaisilmiön (kortin nosto pakasta) tulosta, joka on yksikäsitteisenä olemassa (jokainen kortti on eriarvoinen). Korttipakka on siis arvontaväline, jolla arvotaan tuloksia (alkeistapauksia). Kaikki 52 korttia muodostavat perusjoukon. Jotkut alkeistapaukset (kortit) muodostavat joukon, joka voi sisältää vain hertta-kortit. Toinen joukko muodostuu vain kuvakorteista. Näitä joukkoja, jotka ovat perusjoukon osajoukkoja, kutsutaan todennäköisyyslaskennassa "tapahtumiksi".


title: Tapahtuma (todennäköisyys)

text: Jos perusjoukko on ylinumeroituva, yleensä sen kaikille osajoukoille ei voida määrittää todennäköisyyttä, koska ne eivät kaikki ole mitallisia. Tällaisissa tapauksissa tapahtumiksi sanotaan vain sellaisia perusjoukon osajoukkoja, joille todennäköisyys voidaan määrittää. Tällaiset joukot muodostavat perusjoukon sigma-algebran.


title: Tapahtuma (todennäköisyys)

text: Noppapeleissä arpakuution kaikki alkeistapaukset ovat perusjoukoksi kirjoitettuina (silmäluvut numeroina) formula_1 Pelin tiimellyksessä voi tulla tilanne, jossa pelin voittamiseksi tarvitaan vähintään nelonen. Silloin voittoon oikeuttavat alkeistapaukset muodostavat "tapahtuman" formula_2 Tapahtuma formula_3 on perusjoukon osajoukko eli joukko-opin merkinnöillä formula_4


title: Tapahtuma (todennäköisyys)

text: Tikanheitossa tikan osumakohta voidaan ilmaista xy-koordinaatistossa koordinaattiparilla (x,y). Jos koordinaatiston origo sijaitsee tikkataulun napakympissä, voidaan osumakohdat tulkita alkeistapauksiksi. Kaikkien alkeistapauksien perusjoukko formula_5 sisältää koko xy-koordinaattitason kaikki pisteet eli formula_6 Tikkatalun osumat, jotka sijaitsevat viiden senttimetrin päässä napakympistä muodostavat tapahtuman formula_3, joka voidaan määritellä formula_8


title: Tapahtuma (todennäköisyys)

text: Todennäköisyyslaskennan ajatukset on matematiikassa puettu joukko-opin käsitteisiin. Tapahtumat ja perusjoukko muodostuvat alkeistapauksista. Joukko-opin triviaali merkintä tälle olisi formula_9 Koska perusjoukossa ovat kaikki alkeistapaukset ja tapahtumissa on usein vähemmän alkeistapauksia, ovat tapahtumat perusjoukon osajoukkoja. Tämä merkitään yksinkertaisesti formula_4


title: Tapahtuma (todennäköisyys)

text: Jos tapahtuma on määritelty siten, ettei sitä toteuta mikään alkeistapaus, on tapahtuma tyhjä joukko eli formula_11 Toinen erikoinen tilanne syntyy siitä, että tapahtuman toteuttaa yksittäinen alkeistapaus. Tällöin tapahtuma on kyseinen alkeistapaus yksinään. Mikäli kaikki alkeistapaukset toteuttavat tapahtuman, on tapahtuma satunnaisilmiön perusjoukko eli formula_12


title: Tapahtuma (todennäköisyys)

text: Koska tapahtuman formula_3 osajoukko jakaa perusjoukon alkeistapaukset niihin, jotka kuuluvat tapahtumaan, ja niihin, jotka eivät kuulu tapahtumaan. Todennäköisyyslaskennassa puhutaankin vastatapahtumasta. Nämä joukot ovat toisilleen komplementit joukot. Joukon formula_3komplementtijoukko formula_15 määritellään formula_16 Jos tapahtuma on tyhjä joukko, on sen vastatapahtuma perusjoukko, ja päinvastoin: formula_17 ja vastaavasti formula_18 Edellisessä esimerkissä diskreettisessä tilanteessa tapahtuma "vähintään nelonen" vastatapahtuma olisi "korkeintaan kolmonen" eli formula_19 Tapahtuma ja vastatapahtuma muodostavatkin yhdessä perusjoukon: formula_20


title: Tapahtuma (todennäköisyys)

text: Perusjoukosta muodostettavien osajoukkojen eli tapahtumien kokonaismäärä voi kohota suureksi. Esimerkiksi kolikonheitossa perusjoukko on pieni: formula_21 Selvästikin tyhjä joukko sekä kruuna että klaava muodostavat kolme erilaista osajoukkoa. Myös perusjoukko on itsensä osajoukko, joten kaikkien osajoukkojen joukko on tällöin: formula_22Joukossa on alkioina formula_23 osajoukkoa. Joukkoa, jossa on kaikki mahdolliset perusjoukosta muodostettavat tapahtumat, kutsutaan joukko-opissa potenssijoukoksi formula_24 Nopanheitossa, missä formula_25, on potenssijoukko formula_26 Niistä muodostuu yhteensä formula_27 osajoukkoa. Korttipakan 52 pelikortista voidaan muodostaa erikokoisia tapahtumia formula_28 kappaletta.


title: Tapahtuma (todennäköisyys)

text: Joukko-opin merkinnöin formula_29 eli tapahtuma on potenssijoukon alkio jos ja vain jos se on tapahtuma.


title: Tapahtuma (todennäköisyys)

text: Tapahtuma A tapahtuu, kun satunnaisilmiön tuottama tulos on sellainen alkeistapaus formula_30, joka kuuluu tapahtumaan eli formula_31. On järkevää olettaa, että mitä enemmän tapahtumaan formula_3 kuuluu erilaisia alkeistapauksia formula_30, sitä suurempi olisi tapahtuman todennäköisyys formula_34. Tästä seuraa pari järkevää reunaehtoa. Tyhjän tapahtuman, missä mikään alkeistapaus ei toteuta sitä, todennäköisyys on oltava nolla. Todennäköisyys nolla tarkoittaa, ettei tapahtumaa satu koskaan. Jos tapahtuma sisältää kaikki alkeistapaukset eli on perusjoukko, tulisi se toteutua jokaisella kerralla eli aina. Sen todennäköisyys olisi siten yksi. Matemaattisilla merkinnöillä nämä tapahtumat voidaan kirjoittaa formula_35 ja formula_36 Todennäköisyyden arvo tulee siten pysyä arvoissa formula_37


title: Tapahtuma (todennäköisyys)

text: Klassisessa todennäköisyyslaskennassa kukin alkeistapaus toteutuu yhtä yleisesti, jolloin alkeistapauksen todennäköisyys on perusjoukon koon n mukaan 1/n. Tapahtuman formula_3 todennäköisyys formula_34 saadaan vertaamalla tapahtumien sisältämien alkeistapauksien lukumäärää formula_40 perusjoukon kokoon formula_41:


title: Stephon Williams

text: Stephon Williams (s. 28. huhtikuuta 1993) on yhdysvaltalainen jääkiekkomaalivahti, joka pelaa Allen Americansin joukkueessa ECHL-liigassa.


title: Stephon Williams

text: Williams pelasi juniorikiekkoa USHL-sarjan Sioux Falls Stampedessä ja Waterloo Black Hawksissa vuosina 2010–2012 ennen siirtymistään yliopistojääkiekon pariin. Hän pelasi kolme kautta Minnesotan osavaltionyliopistossa. Jo ensimmäisen yliopistokauden jälkeen New York Islanders varasin hänet . Kesken kolmannen kauden Williams siirtyi Islandersin organisaatioon tulokassopimuksella.


title: Stephon Williams

text: Williams pelasi kausina 2014–2015, 2015–2016 ja 2016–2017 Islandersin farmijoukkueissa AHL-liigan Bridgeport Sound Tigersissa ja ECHL-liigan Missouri Mavericksissa.